title: Citroën C4

text: Ensimmäisen sukupolven C4 esiteltiin Pariisin autonäyttelyssä syksyllä 2004. Korimalleina olivat kolmiovinen coupé ja viisiovinen hatchback. Perusrakenne on sama kuin esimerkiksi Peugeot 307:ssä.


title: Citroën C4

text: Vuoden 2004 Euro NCAP -kolaritestistä C4 sai tulokseksi täydet viisi tähteä.


title: Citroën C4

text: Vuonna 2006 esiteltiin Kiinan markkinoille pidempiakselivälinen neliovinen sedan-malli C-Triomphe. Se tuli myyntiin Etelä-Amerikassa ja muutamissa Euroopan maissa markkina-alueesta riippuen joko C4 Pallas- tai C4 Sedan -nimisenä.


title: Citroën C4

text:
Kiinassa C-Triomphen rinnalle esiteltiin vuonna 2009 C-Quatrè, jonka akseliväli on samanpituinen kuin viisiovisessa hatchbackissa. Se koki vuonna 2012 kasvojenkohotuksen, jossa sen ulkonäköä muokattiin vastaamaan toisen sukupolven C4:ää, ja pysyi mallistossa vuoteen 2016 saakka.
Ensimmäisen sukupolven C4:n erikoisuuksiin kuului kiinteä ohjauspyörän keskiö: vain ratin kehä liikkui. Sen myötä kuljettajan turvatyyny voitiin muotoilla paremmin kuin tavallisissa autoissa, joissa se on pyöreä ollakseen teholtaan samanlainen riippumatta ohjauspyörän asennosta törmäystilanteessa.


title: Citroën C4

text: C4 koki vuonna 2008 kasvojenkohotuksen, jossa se sai muun muassa uuden etupuskurin ja -säleikön.


title: Citroën C4

text: Toisen sukupolven C4 esiteltiin Pariisin autonäyttelyssä syksyllä 2010. Se perustuu edelleen samalle pohjalevylle kuin edeltäjänsä, mistä johtuen akseliväli pysyi samanpituisena, vaikka auto kasvoikin hieman ulkomitoiltaan. Kolmiovinen korimalli ei enää kuulunut mallistoon.


title: Citroën C4

text: Vuoden 2010 Euro NCAP -kolaritestistä C4 sai tulokseksi täydet viisi tähteä.


title: Citroën C4

text: Vuonna 2012 esiteltiin sedan-korinen C4 L, jota alettiin valmistaa Venäjällä ja Kiinassa. Sen akseliväli on 10 senttimetriä hatchbackia pidempi. Seuraavana vuonna mallin valmistus alkoi C4 Lounge -nimisenä Argentiinassa.


title: Citroën C4

text: Kiinassa edellisestä sukupolvesta mallistoon jäänyt C-Quatré korvautui vuonna 2016 uudella mallilla, jossa edeltäjänsä tavoin akseliväli on samanpituinen kuin hatchbackissa.


title: Citroën C4

text: Vuonna 2015 C4 koki pienen kasvojenkohotuksen, jossa se sai uudet LED-päiväajovalot ja myös uudistuksia takavaloihin. Ohjaamossa uutuutena oli seitsentuumainen kosketusnäyttö, jonka sai valinnaisena. C4 Lounge koki perusteellisemman kasvojenkohotuksen vuonna 2017.


title: Suzuki SX4 WRC

text: Suzuki SX4 WRC on Suzukin ensimmäinen WRC-luokan ralliauto, se esiteltiin vuoden 2007 Geneven autonäyttelyssä ja sillä ajetaan jo vuoden 2008 WRC-ralleissa, autosta ei ole vielä paljon tietoa saatavilla.


title: Suzuki SX4 WRC

text: Autossa on mekaaninen etu- ja takatasauspyörästö, elektroninen keskitasauspyörästö ja viisivaihteinen sekventiaalivaihteisto. Kytkin on hiilikuituinen kolmilevykytkin. Etu- ja takajousitus on toteutettu erillisjousituksena McPherson-joustintuin.


title: Suzuki SX4 WRC

text: Moottori on nelisylinterinen turboahdettu DOHC -moottori.


title: Nissan Sentra B16

text: Nissan Sentra B16 on Yhdysvalloissa myytävän Sentra-mallisarjan 6. sukupolvi. Vuosimallin 2007 Sentra esiteltiin Detroitissa tammikuussa 2006. Myyntiin malli tuli saman vuoden lokakuussa.


title: Nissan Sentra B16

text: Auto on kaikilta mitoiltaan edeltäjäänsä suurempi. Se on kehitetty yhteistyössä Renault'n kanssa ja perustuu samalle C-pohjalevylle kuin Renault Mégane II. Edeltäjänsä tapaan mallin valmistus tapahtuu Meksikossa, Nissanin Aguascalientesin tehtaalla. Vakiovarustukseen kuuluu mm. sähköikkunat ja keskuslukitus, ilmastointi, CD-stereojärjestelmä 6-kaiuttimella.


title: Nissan Sentra B16

text: Moottorina käytetään Nissanin MR20DE-moottoria. Sentra oli ensimmäinen Pohjois-Amerikan markkinoilla ollut auto, jossa tätä moottoria käytettiin. Vaihteisto on joko 6-vaihteinen manuaali tai Nissanin portaaton Xtronic-vaihteisto.Los Angelesin autonäyttelyssä marraskuussa 2006 esiteltiin SE-R ja SE-R Spev V -erikoismallit. Markkinoille autot tulevat maaliskuussa 2007. Ulkoisesti mallit eivät kovin merkittävästi poikkea perusmallista. Molemmissa malleissa 17" aluvanteet ja suurikokoiset jarrulevyt. Varustukseen kuuluu myös mm. ABS, EBD ja ESP. Tavallisessa SE-R-mallissa on CVT-vaihteisto, mutta Spec V:ssä se on korvattu 6-portaisella tiheävälitteisellä manuaalivaihteistolla. Spec V -malli eroaa myös jousituksen, jarrujensa, renkaidensa ja korirakenteensa osalta SE-R:stä.


title: Harakkamylly

text: Harakkamylly on tuulimylly, jota käännettäessä ei käänny koko tuulimyllyn rakennus ja myllyn jauhatuskoneisto, vaan ainaostaan voimansiirron myllylle sisältävä tuulimyllyn yläosa. Nykyiset tuulivoimalat jatkavat harakkamyllyn toimintaperiaatetta, koska niissä on kiinteä torni ja vain laitteen yläosaa käännetään tuulen mukaan.


title: Harakkamylly

text: Suomessa ehkä harakkamyllyä yleisempi tuulimyllytyyppi oli varvasmylly, jossa tuulen suuntaan käännettiin koko myllyrakennus. Varvasmyllyä sanottiin myös konttimyllyksi.


title: Jimmy Hernandez

text: Jimmy Hernandez (2. huhtikuuta 1982) on suomalainen lentopalloilija, joka pelaa kaudella 2011-12 Hurrikaani Loimaan riveissä, Lentopallon Mestaruusliigassa. Alkujaan Hernandez on kuubalainen, mutta sai Suomen kansalaisuuden vuonna 2006.


title: Jimmy Hernandez

text: Hänen pelipaikkansa on laitahyökkääjä.


title: Jimmy Hernandez

text: Hernandezin ura lähti käyntiin entisessä kotimaassaan Kuuban pääkaupungissa, Havannassa, joka on myös Karibian suurin kaupunki. Suomeen hän siirtyi lopulta kaudella 2002. Suurin syy Suomeen tulo oli lentopalloliigan puuttuminen täysin Kuubasta.


title: Jimmy Hernandez

text: Jimmy Hernandez päästettiin poikkeuksellisesti pelaamaan Kuuban ulkopuolelle, koska hänen 186-senttisen vartensa ei katsottu riittävän maajoukkuetasolle. Ensin hän kokeili pelaamista Espanjassa. Suomeen hänet sai maassa asunut kuubalainen manageri.


title: Jimmy Hernandez

text: Suomessa ensimmäiseksi seuraksi tuli menestyksekäs Raision Loimu, joka oli nähnyt Hernandezin otteita videolta muutaman kerran. Hernandez ihastutti heti Suomeen tultuaan, ja hän nousikin yhdeksi Loimun tärkeimmistä pelaajista nopeasti. Suomen Cupin voitto kaudella 2004, sekä Suomen Cupin hopea kaudella 2005 olivat Hernandezin Loimun aikaisia kohokohtia.


title: Jimmy Hernandez

text: Hernandez valittiin kauden 2006 päätteeksi Loimun fanikatsojien äänestyksellä joukkueen parhaaksi pelaajaksi. Hernandez ei kuitenkaan jatkanut kauden jälkeen Loimussa vaan haki uusia haasteitaan urallaan, kun teki sopimuksen Mutalan Riennon kanssa kauden jälkeen. Joensuussa Hernandez otti toistaiseksi uransa suurimman harppauksen ylöspäin. Hän oli Riennon joukkueen kantava lenkki läpi 2007-2008 kauden, ja taisteli pistepörssin voitosta ainoana yleispelaajana koko liigassa. Lopulta Hernandez sijoittui kolmannelle sijalle pistepörssissä, mutta voitti ylivoimaisesti Ilta-Sanomien järjestämän IS-tähtikisan 39. tähdellään. Myös muissa SM-liigan tilastoissa hän oli myös kymmenen parhaan pelaajan joukossa. Lentopalloliigan televisioinnista vastaava Urheilukanava valitsi Hernandezin myös omaan All Stars -joukkueeseensa runkosarjan päätteeksi 2008.


title: Jimmy Hernandez

text: Kauden jälkeen Hernandezilla oli mahdollisuus lähteä ulkomaille pelaamaan, mutta hän pysyi Riennossa ja jatkaa näin uraansa SM-liigakentillä. Pohjois-Karjalassa ilmestyvä sanomalehti Karjalaisen yleisöäänestyksessä maakunnan parhaimmaksi urheilijaksi Hernandez myös menestyi. Yleisö äänesti hänet maakunnan kolmanneksi parhaimmaksi urheilijaksi vuodelta 2008. Hän hävisi kakkossijan vain vaivaisella yhdellä äänellä.


title: Jimmy Hernandez

text: Suomen lentopallomaajoukkueeseen Hernandez on myös nykyään kuuluva. Tie maajoukkueeseen on auennut kansalaisuuden saatua. Hernandez oli jo kaudella 2006 miesten maajoukkueen leiriryhmässä, mutta paikkaa ei vielä auennut maaotteluihin osittain kansalaisuuskiistan takia. Mauro Berruto valitsi Hernandezin kuitenkin 2008 kauden päätteeksi jälleen A-maajoukkueen leiriryhmään.2002-2006 Raision Loimu


title: Jimmy Hernandez

text: 2006-2009 Mutalan Riento


title: Jimmy Hernandez

text: 2000-2011 Raision Loimu


title: Jimmy Hernandez

text: 2011- Hurrikaani Loimaa


title: Nissan GT-R

text: Nissan GT-R on Nissanin kaksiovinen urheiluauto. GTR Concept -malli esiteltiin ensimmäisen kerran jo vuonna 2001. Lähellä tuotantoversiota oleva konseptimalli esiteltiin Tokion autonäyttelyssä vuonna 2005 GT-R Proto -nimellä. Auton valmistus aloitettiin vuonna 2007, Pohjois-Amerikan markkinoille se tuli kesällä 2008 ja Eurooppaan maaliskuussa 2009.


title: Nissan GT-R

text: Auton kattolinja on varsin erikoinen laskeutuen kohti perää. A-pilari on siis huomattavasti C-pilaria korkeampi. GT-R:n kaikissa versioissa on Nissanin tuplaturbolla varustettu VR38DETT V6-moottori, joka kehittää mallista riippuen noin 480 - 550 hevosvoimaa. Myös GTR V-Spec- ja EVO-versioissa käytetään samaa VR38DETT-moottoria, joka on kehitetty yhteistyössä Cosworthin kanssa. Vuoden 2013 GT-R mallistossa huipputeho on 550hv. Autosta tulee myyntiin vuoden 2014 aikana ensin japanissa mutta myöhemmin myös euroopassa tehokkaampi Nismo versio jonka huipputeho on 591hv. Kyseisellä autolla parannettiin vuonna 2013 Nürburgringillä Nissan GT-R:n kierrosaikaa ja GT-R nousi sen myötä sijalle 4. tuotantoautojen rataennätyksissä .


title: Nissan GT-R

text: Japanissa GT-R:ssä, kuten kaikissa maahan rekisteröidyissä autoissa on 180 kilometrin tuntinopeusrajoitin. Se kuitenkin kytkeytyy pois päältä, kun auton sisäinen GPS-yksikkö havaitsee auton olevan radalla. Näin auton kaikkia tehoja pystyy käyttämään radalla ajettaessa. Nopeusrajoitinta ei ole euroopassa myytävissä GT-R:issä. Nissan GT-R:n huippunopeus on valmistajan mukaan 315 km/h ja kiihtyvyys 0 - 100km/h tapahtuu 2.7 sekunnissa. Japanissa 40 000 punnalla myynnissä olevan GT-R:n vuoden 2013 malli ajoi Nürburgringin nopeammin kuin mm. Porsche 911 Turbo ja oli vuonna 2012 9. nopein katulaillinen urheiluauto, joka on ajanut radalla.


title: Nissan GT-R

text:
Nissan GT-R koeajo - Tuulilasin koeajo
[http://www.nissan.fi/?cid=ps-122_49829#vehicles/sports-cars/gt-r/pricing-and-specifications/discover/specifications/engine-transmission [1]]
[http://tekniikanmaailma.fi/uutiset/lisaa-nissanin-nismo-malleja [2]]


Nissan GT-R


title: Audi R8

text: Audi R8 on Audin Pariisin autonäyttelyssä syksyllä 2006 esittelemä superauto, jossa on käytetty Audin ja Lamborghinin huipputekniikkaa. Kyseessä on Audin ensimmäinen keskimoottorinen automalli. Myyntiin auto tuli syyskuussa 2006 ja ensimmäiset autot valmistuivat vuoden 2007 alussa. Toimitukset asiakkaille alkoivat keväällä 2007. Vuonna 2013 autolle tehtiin kasvojenkohotus, ja toinen myös vuonna 2015.


title: Audi R8

text: Audi R8:n konseptiversio "Le Mans quattro" esiteltiin keväällä 2003 Geneven autonäyttelyssä sekä samana syksynä Frankfurtissa. Marraskuussa 2005 Audi ilmoitti virallisesti, että tuotantoversio esitellään ja sen nimeksi tulee R8. Auto on perinyt nimensä viisinkertaiselta Le Mans -voittajalta, Audi R8 LMP:ltä.


title: Audi R8

text: Tuotantoversio on muodoiltaan hyvin paljon konseptiauton näköinen. Auto perustuu tekniikaltaan Lamborghini Gallardoon. Keskimoottorisille autoille tyypilliseen tapaan kuljettaja istuu varsin edessä suhteessa auton pituuteen. Auton etuosassa on Audille tyypillinen yksikehyksinen jäähdyttäjänsäleikkö ja takapäätä hallitsee kaksi suurta diffuusorin aukkoa. Takana on myös automaattisesti säätyvä spoileri.


title: Audi R8

text: Valmistus tapahtuu Neckarsulmin tehtaalla yhteistyössä Quattro GmbH:n kanssa. Laadun tarkastamiseksi autoja ei valmisteta 15 kappaletta enempää päivässä. Hintaluokaltaan auton sijoittuu Lamborghini Gallardon alapuolelle.


title: Audi R8

text: Auto on ollut alusta alkaen hyvä myyntimenestys. Esimerkiksi Ison-Britannian 400 kappaleen kiintiö myytiin useita kuukausia ennen markkinoilletuloa loppuun ja jonotuslistallekin otettiin 50 asiakasta.


title: Audi R8

text: Auton painojakauma on 44/56. Voimansiirtovaihtoehtoja ensimmäisessä R8:ssa on kaksi: 6-portainen manuaali tai R-Tronic -sekventaalivaihteisto. Uudemmassa mallissa on vain kaksoiskytkintekniikalla toteutettu automaattivaihteisto. Auto on takavetoinen, mutta jos takarenkaat menettävät pidon, voimaa siirtyy eturenkaille tarvittava määrä. Lisävarusteena saa myös riisutun ohjaamon, jossa ei ole elektroniikkaa, pudottaen painoa 70 kiloa.


title: Audi R8

text: Auto on ensimmäinen sarjavalmisteinen auto, johon voi valita pelkästään LED-tekniikalla toimivat ajovalot (saatavana vuoden 2007 lopusta alkaen). Autossa on yhteensä 210 LED-valoa (ajovaloissa 24 ja jarruvaloissa 186). Samoin läpinäkyvän moottoripeiton alla oleva moottori on valaistu LEDeillä. Auton lisävarustelistalta voi valita myös LED-valaistun sisustuksen. Vuodesta 2015 alkaen autoon on saanut myös puoliksi lasertekniikalla toteutetut ajovalot.


title: Audi R8

text: Moottorivaihtoehtona oli aluksi 420-hevosvoimainen RS4:ssa käytetty V8. Tällä moottorilla auton tehopainosuhde on vain 3,71 kg/hv. Moottorin vääntöalue on varsin laaja, 90 % väännöstä on tarjolla 3 500–7 600 välisellä kierrosalueella. Rajoitin on asetettu 8 200 kierrokseen minuutissa.


title: Audi R8

text: Myöhemmin esiteltiin 525-hevosvoimainen 5,2 litrainen V10. 5,2 litran moottorilla varustetussa autossa huippunopeus on 316 km/h ja kiihtyvyys 0–100 km/h 3,6 sekuntia.


title: Maserati Shamal

text: Maserati Shamal on pieni 2-ovinen coupe, jonka Maserati esitteli joulukuussa 1989. Shamalin on muotoillut Marcello Gandini, joka on kuuluisa Lamborghini Countach luomuksestaan. Nimi Shamal tarkoittaa lämmintä tuulta, joka puhaltaa Mesopotamian alueella Irakissa.


title: Maserati Shamal

text: Etumoottorinen Shamal käyttää 3,2 litraista twinturbo V8-moottoria joka tuottaa tehoa n. 325 hv. Autossa on 6-vaihteinen Getrag manuaalivaihteisto ja elektroninen aktiivisesti toimiva Ranger jousitusjärjestelmä, joka säätelee joka pyörää tienpinnan mukaan. Shamalin huippunopeus on 270 km/h.


title: Maserati Shamal

text: Viimeinen valmistusvuosi oli 1996. Autoa valmistettiin vain 369 kpl.


title: Lancia Stratos

text: Lancia Stratos HF on Lancian valmistama urheiluauto, jota rakennettiin vuosien 1972 ja 1974 välillä. Se tunnetaan parhaiten ralliautona 1970-luvulta, jolloin se voitti Rallin MM-sarjan valmistajien mestaruuden vuosina 1974, 1975 ja 1976.


title: Lancia Stratos

text: Auton suunnittelusta vastasi Marcello Gandini, joka sai ideansa luomastaan prototyypistä Torinon autonäyttelyssä vuonna 1970. Auton nimen on väitetty juontuvan suunnittelijoiden ajatelleen auton näyttäneen joltain, joka on tullut stratosfääristä. Stratoksen futuristinen ja radikaalinen muotoilu johti Gandinin prototyypin, sekä tuulitunnelissa tehtyjen testien myötä, jossa pyrittiin saavuttamaan mahdollisimman pieni ilmanvastus.


title: Lancia Stratos

text: Fiatin omistuksessa ollut Lancia hyötyi emoyhtiöstään moottorien suhteen. Fiatilla oli 1970-luvulla suuri omistusosuus Ferrarista ja Lancian projektiin Fiat konsernista tullut Pierre Ugo Gobatto oli aikaisemmin työskennellyt Fiatin edustajana Ferrarilla. Hän huomasi Ferrari Dino 246 olevan lähellä tuotannon loppua, jonka myötä Ferrarilta jäisi käyttämättömiä moottoreita.


title: Lancia Stratos

text: Suunnitteluun tuli mukaan Gianpaolo Dallara, joka yhdessä Gandinin kanssa loi alkuperäisestä prototyypistä toteuttamiskelpoisen urheiluauton. Ensimmäisen prototyyppi Stratoksesta oli määrä esitellä Torinossa marraskuussa 1971, mutta autoa ei saatu vielä valmiiksi. Lopulta auto esiteltiin vuoden 1972 Torinon autonäyttelyssä, johon oli otettu Ferrari Dinosta peräisin oleva 2,4 litrainen V6-moottori.


title: Lancia Thesis

text: Lancia Thesis oli vuonna 2001 esitelty luksusluokan sedan-tyyppinen henkilöauto, joka perustui Lancian Dialogos-prototyyppiin. Thesiksen muotoilu on herättänyt melko paljon arvostelua. Auton valmistus lopetettiin 2009, eikä sille toistaiseksi ole luvassa seuraajaa. Italialaisissa luksusluokan sedaneissa sen yläpuolelle sijoittui vain Maserati Quattroporte.


title: Lancia Thesis

text: Thesiksessä on vakiovarusteena Xenon -valot, ABS/EBD jarrut, MSR, ASR, ESP, elektroniset Skyhook -iskunvaimentimet, sekä turvatyynyt kaikille matkustajille jokapuolella. Lisäksi Thesiksessä on automaattinen elektroninen EPB -käsijarru, joka aktivoituu heti, kun moottori sammutetaan tai kuljettajan ovi avataan, jos auto on liikkeellä, järjestelmä estää kaiken mahdollisen liikkumisen antamalla kaikille jarruille täyden jarrutusvoiman.


title: Lancia Thesis

text: Lisävarusteena saatava aurinkokenno kattoikkuna pyörittää tuulettimia jotka mahdollistavat ilman vaihtumisen autossa sen ollessa pysäköitynä aurinkoon, jolloin lämpötila autossa laskee.


title: Lancia Thesis

text: Thesis Business on vakiovarustelutaso, siinä on automaattinen kaksialue ilmastointi, nahkapäällysteinen ratti, vakionopeudensäädin, Lancia Code -järjestelmä, sähköikkunat turvasensorilla edessä ja takana, tummennetut takalasit, sadetunnistin, CONNECT -järjestelmä, soittimen, puhelimen ja CONNECTin säätimet ratissa, puhelin ja isofix sovitteet lastenistuimelle. Lisävarusteena on saatavana myös Bosen valmistama Hi-Fi järjestelmä CD vaihtajalla, aurinkokenno kattoikkuna ja pysäköintitutka eteen ja taakse.


title: Lancia Thesis

text: Thesis Executive varustelutasoon kuuluu nahkapäällysteinen ratti ja vaihdekepin nuppi, edessä ja takana sähköikkunat turvasensorilla, käsinoja edessä, kaksialue ilmastointi, vakionopeudensäädin, Alcantara -sisustus, Lancia Code -järjestelmä, sadetunnistin, CONNECT -järjestelmä, soittimen, puhelimen ja CONNECTin säätimet ratissa, puhelin, isofix sovitukset lastenistuimille, 16" kevytmetallivanteet ja tummennetut takalasit. Lisävarusteena on saatavana myös Bosen valmistama Hi-Fi järjestelmä CD vaihtajalla, aurinkokenno kattoikkuna, pysäköintitutka eteen ja taakse, tuuletetut, lämmitettävät ja muotoutuvat istuimet eteen ja taakse ja avaimeton järjestelmä.


title: Lancia Thesis

text: Thesis Emblema on Thesiksen paras varustelutaso, siinä on kaikki Business ja Executive versioiden perusvarusteet, lisäksi Bosen Hi-Fi järjestelmä ja lämmitettävät istuimet jotka ovat muissa varustelutasoisa lisävarusteita. Lisävarusteena Emblemaan saa kaikki muiden varustelutasojen lisävarusteet ja TV:n. CONNECT -järjestelmässä on sisäänrakennettu puhelin ja GPS -järjestelmä.


title: AMS

text: Lyhenteet AMS ja Ams voivat viitata seuraaviin käsitteisiin:


title: Lancia Montecarlo

text: Lancia Montecarlo on 1970-luvulla myyty pieni keskimoottorinen 2-ovinen urheiluauto. Yhdysvalloissa myyty versio tunnetaan nimellä Lancia Scorpion.


title: Lancia Montecarlo

text: Auto perustuu suurelta osin Beta-sarjan tekniikkaan. Auto perustuu Abarth 030 -malliin ja kehitystyön aikana se tunnettiin nimellä X1/8. Myöhemmin nimeksi vaihdettiin X1/20. Siitä suunniteltiin seuraajaa Fiatin X1/9-mallille. X1/9:ään verrattuna Montecarlossa on tehokkaampi moottori ja suuremmat sisätilat.


title: Lancia Montecarlo

text: Auton suunnittelusta ja valmistamisesta vastasi Pininfarina Torinossa, Italiassa. Ensimmäisen sarjan (S1) autoa valmistettiin vuodesta 1975 vuoteen 1979. Tällöin esiteltiin toinen sarja (S2). Montecarlon tuotanto loppui vuoden 1981 aikana.


title: Lancia Montecarlo

text: Yhdysvalloissa myytiin Lancia Scorpionia vuosina 1976 ja 1977. Nimenmuutokseen oli syynä Chevroletin jo käyttämä Montecarlo-nimi. Yhdysvaltojen lainsäädännön vuoksi autoon tehtiin jonkun verran muutoksia. Päästövaatimusten vuoksi 2,0-litrainen moottori vaihdettiin pienempään 1,8-litraiseen. Törmäystestien vuoksi auton puskurit jouduttiin uusimaan ja lisäksi valot vaihdettiin. Kaikki valmistetut Scorpiot olivat avomalleja. Yhteensä Scorpiota valmistettiin vain 1 801 kappaletta.


title: Matti Palonen

text: Matti Palonen on suomalainen lentopalloilija, joka on kotoisin Kotkasta. Hän on pelannut Lentopallon SM-liigassa joensuulaisen Pohjois-Karjalan Liiga-Riennon riveissä. Aikaisempia seuroja ovat olleet Ylöjärven pallo, Tampereen Isku-Volley, Korson Veto ja Oulun Etta.


title: Matti Palonen

text: Kotkasta kotoisin oleva Palonen aloitti lentopallon vasta 11-vuotiaana. Matin vanhemmat Risto ja Tuula olivat kotkalaisen lentopalloilun takana kulta-ajoilla. Nuorena Palonen harrasti monipuolisesti urheilua. Hän pelasi jalkapalloa ja harrasti hiihtoa sekä yleisurheilua. Lento- ja koripallon pariin hän hakeutui vasta 11-vuotiaana. Lentopallosta tuli hänelle 15-vuotiaana päälaji kun Matti valittiin nuorten maajoukkueleirille.


title: Matti Palonen

text: 16-vuotiaana Palonen lähti Tampereelle Varalan urheilulukioon, jossa silloin toimi valtakunnallinen poikien maajoukkueen valmennuskeskus. Varalassa Palonen pystyi harjoittelemaan ikäluokkansa parhaiden kanssa sekä tavoitteellisesti joka päivä. Pian Varalassa oltuaan Matti solmi sopimuksen SM-liigaan, Tampereen Isku-Volleyn kanssa jossa Matti vietti kolme vuotta suorittamalla lukion samalla. Neljän lukiovuoden jälkeen Palosen oli aika mennä armeijaan Lahteen. Armeijassa Lahdessa oltuaan hän pelasi vuoden Korson Vedossa, jonka jälkeen Palonen suuntasi Pohjoiseen, Ouluun pelaamaan. Oulun Ettassa hän vietti kolme vuotta johon sisältyi myös polven kuntouttaminen.


title: Matti Palonen

text: Kolme vuotta Oulussa oltuaan Matti otti jäähdyttelyvuoden Ylöjärven Pallon riveissä, joka pelasi 1-sarjaa. Vuoden jälkeen kuitenkin Palonen teki sopimuksen SM-liigaan, Mutalan Rientoon. Kausi 2008 oli Matille jo 9. kausi korkeimmalla sarjatasolla Suomessa.


title: Matti Palonen

text: Palonen pelaa kesäisin myös rantalentopalloa tosissaan. Parhaimpia saavutuksia Palosella on miesten SM-hopea, A-ikäisten SM-kulta sekä hopea yhdessä Pekka Sairasen kanssa. Lisäksi opiskelijoiden MM-kisoissa hän oli parinsa kanssa 7. sijalla.


title: Toni Wahlström

text: Toni Petri Wahlström (s. 26. elokuuta 1966 Lahti) on suomalainen näyttelijä.


title: Toni Wahlström

text: Hän esitti "Isänmaan toivot" -sarjassa Antti Koskelaa. Toni Wahlström on näytellyt myös elokuvissa, kuten "Johtaja Uuno Turhapuro – pisnismies". Elokuva- ja tv-roolien lisäksi Wahlström on näytellyt teattereissa, esimerkiksi Helsingin Kaupunginteatterin näytelmässä "Housut pois!"


title: Toni Wahlström

text: Wahlström on opiskellut Teatterikorkeakoulussa vuosina 1988–1992. Sen jälkeen hän oli kiinnitettynä Oulun kaupunginteatterissa vuosina 1992–1995. Vuodesta 1995 hän on toiminut freelancer-näyttelijänä ja esiintynyt muun muassa UIT:ssä, Komediateatteri Arenassa. Savonlinnan Oopperajuhlilla 2004–2005 hänen roolinsa oli "Koirien Kalevalan" Lemminkäinen.


title: Tuomas Korhonen

text: Tuomas Korhonen (s. 1976) on suomalainen lentopalloilija, joka on pelannut Mutalan Riennossa yli 20 vuoden ajan.


title: Tuomas Korhonen

text: Mutalan Riennon kasvatti sekä nykyisen edustusjoukkueen tärkeä lenkki Korhonen on ammatiltaan luokanopettaja. Joensuussa koko ikänsä pelannut Korhonen on jo monta vuotta ollut yksi SM-liigan parhaista liberoista.


title: Manfred Höberl

text: Manfred Höberl (s. 12. toukokuuta 1964 Graz, Itävalta) on entinen itävaltalainen voimanostaja, joka tuli tunnetuksi niin maailman isoimmasta hauiksestaan kuin osallistumisistaan Maailman vahvin mies -kilpailuihin 1990-luvun alkuvuosina. Hänen virallisilla kotisivuillaan on hänen pituudekseen ilmoitettu 196 cm ja painokseen kilpailukunnossa noin 160 kg. Hänen hauislihaksensa ympärysmitaksi on parhaimmillaan mitattu noin 65 cm. Hänen kilpailu-uransa päättyi vuonna 1995 sattuneeseen rajuun auto-onnettomuuteen sekä pari vuotta myöhemmin tapahtuneeseen hauislihaksen repeämiseen.


title: Manfred Höberl

text: Manfred Höberl on kirjoittanut kirjan "10 minuutin käsitreeni" yhdessä John Littlen kanssa.


title: Varvasmylly

text: Varvasmylly, jota kutsutaan myös konttimyllyksi, on tuulimylly, jossa koko tuulimyllyn rakennus käännetään tuulen mukaan. Siitä kehittyneempi malli on harakkamylly, jossa käännetään vain tuulimyllyn yläosa, jossa on myllylle voiman tuottavat roottorit ja voimansiirto ilman jauhinkoneistoa, varsinaista myllyosaa.


title: Jani Säisä

text: Jani Säisä on suomalainen entinen lentopalloilija ja nykyinen lentopallovalmentaja. Kaudella 2014–15 hän valmensi Liiga-Rientoa.


title: Jani Säisä

text: Mutalan Riennon lisäksi Säisä on pelannut korkeimmalla sarjatasolla Suomessa Muuramen Lentopallossa sekä Pielaveden Sammossa.


title: Jani Säisä

text: Kaudella 2005 Säisä nousi suureen rooliin SM-liigan finaalisarjassa, kun Sammon ykköshakkuri ja Latvian maajoukkuehakkuri Salvis Cielavs loukkaantui kesken finaalisarjan. Sammon kakkoshakkurina läpi kauden pelannut Säisä nostettiin ykköshakkuriksi. Sarjan uskottiin ratkenneen lopullisesti, sillä olihan Cielavs Sammon riveissä suurimmilla tehoilla pelannut pelaaja. Säisä kuitenkin löysi huippuvireen, ja nostatti Sammon hakkuripelin taas Cielavsin tasoiseksi. Sampo voitti lopulta toisen Suomen mestaruuden peräkkäin Säisän onnistuessa loistavasti.


title: Jani Säisä

text: Seuraavalla kaudella Säisä vaihtoi Muuramen Lentopalloon, jossa hän oli ykköshakkuri. Muurame säilytti sarjapaikkansa. Kaudella 2006–2007 Säisä pelasi Mutalan Riennossa vaihtelevilla tehoilla. Myös kaudella 2007-2008 hän jatkoi Joensuussa yksivuotisella sopimuksella. Säisä pelasi Ko-Iskussa kaudella 2008–2009.


title: Jani Säisä

text: Vuodesta 2011 alkaen Säisä valmensi Puijo Wolleyta kaksi vuotta. Vuonna 2013 hän siirtyi Liiga-Riennon päävalmentajaksi.


title: Jani Säisä

text: Rantalentopalloa Säisä on pelannut tosissaan vuodesta 1997 lähtien, jolloin hän voitti lajissa A-poikien SM-kultaa. Vuodesta 2000 lähtien hän on kiertänyt aikuisten SM-kiertuetta vaihtelevilla tuloksilla. Säisä on pelannut beach volleyta muun muassa veljensä Tatu Säisän kanssa kesällä 2006 ja tämän hetken kirkkaan beach volley -tähden Lauri Hakalan kanssa vuonna 2001. Kesällä 2007 Säisä pelasi beach volleyta 22-vuotiaan Vammalan Lentopallossa, SM-liigassa pelaavan Ville Heiskasen kanssa.


title: Taivalvaaran rautatieasema

text: Taivalvaaran rautatieasema oli rautatieliikennepaikka rataosalla Kontiomäki–Taivalkoski. Liikennepaikka sijaitsi Taivalkosken kunnassa Iijoen länsirannalla. Virallisesti liikennepaikka luokiteltiin pysäkiksi. Liikennepaikka toimi Taivalkosken radan alkuperäisenä pääteasemana 1. joulukuuta 1959 alkaen Iijoen rautatiesillan rakennustöiden ajan. Rautatiesillan valmistuttua kahta vuotta myöhemmin rataosan päätepisteeksi tuli Taivalkosken rautatieasema Iijoen pohjoisrannalla, ja samalla Taivalvaara muutettiin seisakkeeksi.


title: Taivalvaaran rautatieasema

text: Liikennepaikka sijaitsi 811,680 ratakilometrin päässä Helsingin rautatieasemalta mitattuna Pieksämäen rautatieaseman kautta, ja kolmen kilometrin päässä Taivalkosken rautatieasemalta. Liikennepaikan pohjoispuolella, radan alkuperäisessä päätepisteessä, sijaitsi Taivalniskan seisake, joka oli rataosalla liikennöivien henkilöjunien pääteasema 1. joulukuuta 1961 saakka.


title: Taivalvaaran rautatieasema

text: Liikennepaikalla oli pääraiteen lisäksi sivuraide ja kolmioraide, eikä niitä purettu Taivalkosken aseman valmistuessa, sillä Taivalkosken asemalla ei ollut kääntöpöytää eikä kolmioraidetta. Kolmioraidetta käytettiin myöhemminkin vetureiden ja kiskobussien kääntämiseen. Kolmioraide on purettu 1985 mutta paikalla on yhä nähävissä ratapölkkyjä sekä vesiviskuri.


title: Italian Grand Prix 1993

text: Italian Grand Prix 1993 oli Formula 1 -sarjan historian 545. osakilpailu. Se ajettiin 12. syyskuuta Monzan huippunopealla radalla.


title: Italian Grand Prix 1993

text: Kilpailun viimeisellä kierroksella, maalisuoralla, Minardi-kuljettaja Christian Fittipaldi lähti ohittamaan tallikaveriaan Pierluigi Martinia, kun hän osui Martinin auton takarenkaaseen ja auto pyörähti ilmassa ympäri, putosi maahan oikein päin ja Fittipaldi ajoi maaliin.


title: Taivalniskan seisake

text: Taivalniskan seisake () oli rautatieliikennepaikka rataosalla Kontiomäki–Taivalkoski. Liikennepaikka sijaitsi Taivalkosken kunnassa, Iijoen rannalla. Se toimi henkilöliikenteen seisakkeena kahdessa paikassa vuosina 1959–1982.


title: Taivalniskan seisake

text: Ensimmäisen kerran Taivalniska-niminen seisake avattiin liikenteelle 1. joulukuuta 1959. Silloin seisake sijaitsi ratakilometrillä 813,270 Iijoen etelärannalla, 1 610 metrin päässä Taivalvaaran rautatieaseman pohjoispuolella paikassa, joka oli tuolloin Kontiomäeltä Taivalkoskelle rakennetun radan päätepiste. Liikennepaikka oli käytössä 1. joulukuuta 1961 saakka, jolloin Iijoen ylittävä rautatiesilta ja Taivalkosken rautatieasema valmistuivat.


title: Taivalniskan seisake

text: Iijoen rautatiesillan valmistuttua Taivalniskan seisake siirrettiin Iijoen pohjoisrannalle, ratakilometrille 813,662, jossa se oli käytössä aina vuoteen 1982 saakka, jolloin henkilöliikenne Taivalkoskelle päättyi.


title: Mataram (kaupunki)

text:
Mataram on Nusa Tenggaran provinssin pääkaupunki Lombokin saarella Indonesiassa. Se on ottanut nimensä Jaavan saarella olleiden kuningaskunnan ja mahtavan
sulttaanikunnan mukaan. Mataram, samoin kuin koko Lombok, on suosittu turistikohde, mutta ajoittain uskonnolliset kiistat kehittyvät matkailua häiritseväksi vaaraksi asti.


title: Incheonin kansainvälinen lentoasema

text: Incheonin kansainvälinen lentoasema () on Etelä-Korean suurin ja yksi Aasian suurimmista lentoasemista. Se sijaitsee Incheonin kaupunkiin kuuluvalla saarella, noin 50 kilometriä Soulista länteen.


title: Incheonin kansainvälinen lentoasema

text: Lentoasema otettiin käyttöön vuonna 2001, jolloin se suurelta osin korvasi kansainvälisessä liikenteessä Gimpon lentoaseman. Incheonin lentoasema on merkittävä matkustaja- ja tavaraliikenteen solmukohta Itä-Aasiassa. Sitä pidetään yhtenä Aasian teknologisesti kehittyneimpänä lentoasemana, ja se on matkustajamääriltään Aasian kuudenneksi vilkkain lentoasema.


title: Incheonin kansainvälinen lentoasema

text: Incheonin lentoasema on muun muassa Korean Airin solmukohta. Finnair aloitti kesällä 2008 suorat reittilennot Helsingistä Incheoniin.


title: Incheonin kansainvälinen lentoasema

text: Incheonista on paikallisjunayhteys (AREX) Souliin sekä suurnopeusjunayhteydet (KTX) Soulin kautta eteläisen Korean suurimpiin kaupunkeihin.


title: Marco Apicella

text: Marco Apicella (s. 7. lokakuuta 1965 Bologna, Italia) on entinen italialainen Formula 1 -kuljettaja. Hän osallistui vain yhteen osakilpailuun, Italian GP:hen Jordan-tallin autolla. Hän joutui kuitenkin keskeyttämään heti ensimmäisellä kierroksella ensimmäisessä mutkassa usean auton kolarissa.


title: Marco Apicella

text: Apicella voitti Formula Nippon -sarjan mestaruuden vuonna 1994. Hän on myös kilpaillut Italian Formula 3000 ja Japanin Super GT -sarjoissa.


title: Henake Schubak

text: Henake Schubak (30. elokuuta 1911 Turku – 12. kesäkuuta 1986 Bromarv) oli suomalainen näyttelijä. Hän teki pitkän uran suomenruotsalaisissa teattereissa paitsi näyttelijänä myös ohjaajana ja teatterinjohtajana. Hän työskenteli myös ruotsalaisissa teattereissa ja teki elokuvarooleja sekä Suomessa että Ruotsissa.


title: Henake Schubak

text: Henake Schubakin vanhemmat olivat liikemies Simon Schubak ja Siffre Schubak. Hän oli naimisissa näyttelijä Synnöve Isakssonin kanssa vuodesta 1954. Pariskunnalle syntyi kaksi lasta: Sera (1956) ja Sem (1958).


title: Henake Schubak

text: Schubak suoritti Helsingin Ruotsalaisen teatterin oppilaskoulun vuosina 1933–1935. Uransa aikana hän näytteli Ruotsalaisen teatterin lisäksi Turun ruotsalaisessa teatterissa sekä ruotsinmaalaisissa teattereissa Riksteatern ja Folkparken. Schubak toimi Wasa Teaterin johtajana vuosina 1953 ja 1954.


title: Henake Schubak

text: Toisen maailmansodan aikana Schubak oli aktiivisesti mukana niin sanotussa sotateatteritoiminnassa. Hän näytteli sekä suomenkielisessä Karhumäen Teatterissa että ruotsinkielisessä Frontteaternissa. Uskonnoltaan juutalainen Schubak ohjasi vuonna 1964 Unga Teaternissa näytelmän "Anne Franks dagbok". Hänelle myönnettiin Pro Finlandia -mitali vuonna 1966. Vuonna 1976 hänet palkittiin Ruotsalaisen teatterin kultaisella laakeriseppeleellä. Samana vuonna hän jäi eläkkeelle.


title: Henake Schubak

text: Elokuvauransa Schubak aloitti järjestäjänä Nyrki Tapiovaaran elokuvissa. Schubakin merkittävin rooli valkokankailla on Peterin osa elokuvassa "Saariston tyttö". Schubak näytteli sivuosia myös eräissä ruotsalaisissa elokuvissa 1940- ja 1950-luvuilla.


title: Hanna-Kaisa Siimes

text: Hanna-Kaisa Siimes (s. 13. syyskuuta 1971) on entinen Vasemmistoliiton helsinkiläinen kaupunginvaltuutettu. Hänet valittiin varavaltuutetuksi vaaleissa 2000 ja varsinaiseksi kaupunginvaltuutetuksi vaaleissa 2004. Hän oli ryhmänsä toinen varapuheenjohtaja. Siimes oli myös sosiaalilautakunnan jäsen ja profiloitunut lasten asioiden ajajana.


title: Hanna-Kaisa Siimes

text: Siimes toimi vuodesta 2008 vuoteen 2010 puolueensa Uudenmaan piirijärjestön toiminnanjohtajana. Hän on koulutukseltaan humanististen tieteiden kandidaatti.


title: Hanna-Kaisa Siimes

text: Hanna-Kaisa Siimeksen sisko on Vasemmistoliiton entinen puheenjohtaja Suvi-Anne Siimes.


title: Mataramin sulttaanikunta

text: Mataramin sulttaanikunta oli Keski-Jaavan sisäosia hallinnut valtakunta 1500-luvun puolivälistä vuoteen 1755. Se oli Indonesian viimeinen aidosti itsenäinen sulttaanikunta ennen hollantilaisten siirtomaakautta.


title: Mataramin sulttaanikunta

text: Kuuluisin sulttaani oli Agung, joka hallitsi vuosina 1613–1645. Sukarnon kaudella hänet julistettiin Indonesian kansallissankariksi.


title: Mataramin sulttaanikunta

text: Mataramin valtakunnan olemassaolo päättyi vuonna 1755, kun se jaettiin Pakubuwono III:n hallitsemaan Surakartaan sekä Hamengkubuwana I:n hallitsemaan Yogyakartaan.


title: Kovajärven rautatieasema

text: Kovajärven rautatieasema () oli rautatieliikennepaikka Suomussalmen kunnassa Suomen rataverkkoon kuuluvalla rataosalla . Liikennepaikka avattiin liikenteelle 1. kesäkuuta 1956, kun valtion rataverkon rataosuus Pesiökylän rautatieasemalta valmistui. Liikennepaikka nimettiin radan itäpuolella sijaitsevan Kovajärven mukaan, ja se sijaitsi 11,3 kilometriä pohjoiseen Pesiökylän asemalta.


title: Kovajärven rautatieasema

text: Liikennepaikalla ei ollut lainkaan asemarakennusta. Jo seuraavana vuonna avattiin rata Vääkiön rautatieasemalle, ja myöhemmin Kovajärven liikennepaikka muuttui käytännössä seisakkeeksi. Henkilöliikenne lakkautettiin 15. heinäkuuta 1982, ja liikennepaikka lakkautettiin 29. toukokuuta 1983.


title: Kovajärven rautatieasema

text: Liikennepaikalla on edelleen nähtävillä sivuraiteiden pohjat sekä niiden vanhoja ratapölkkyjä. Liikennepaikalla on myös vielä vuonna 2005 ollut pieni seisakekoju tai vastaava, mutta se on purettu tai palanut.


title: M/S Aknoul

text: M/S Aknoul () on marokkolaisen Compagnie Marocaine de Navigationin omistukseen rekisteröity ro-ro-rahtialus. Aluksen rakentaminen on aloitettu vuonna 1993 Mačvanska Mitrovicassa, Jugoslaviassa ja loppuun työt on saatettu norjalaisella Fosen Mekaniske Verksted -telakalla. Kuollutta painoa "Aknoulilla" on 5 300 tonnia ja sen jääluokitus on 1A1. Alus on rekisteröity Marokon lipun alle ja sen kotisatama on Casablanca. Aknoul liikennöi nykyään reitillä Casablanca–Marseille.


title: M/S Aknoul

text: Aknoulin sisaraluksia ovat M/S Birka Shipper, M/S Birka Exporter, M/S Birka Transporter, M/S Amber ja M/S Ahtela.


title: M/S Aknoul

text: Vuonna 1993 Compagnie Marocaine de Navigation (COMANAV) hankki aluksen omistukseensa. Saman vuoden aikana alus aloitti liikennöinnin nykyisellä reitillään, Casablancan ja eteläranskalaisen Marseillen kaupungin välillä.


title: M/S Aknoul

text: Lokakuussa 2003 22 hengen ryhmä nuoria marokkolaisia, pääasiassa Casablancasta, saapui salaa Marokosta Marseilleen Aknoulilla. Ryhmä oli piilotellut ilman ruokaa ja juomaa neljä päivää kestäneen matkan ajan. Kun Aknoul saapui Marseillen satamaan, yritti ryhmä paeta alukselta, mutta turhaan. Kaksi ryhmän jäsentä jopa hyppäsi mereen, mutta heidätkin saatiin kiinni. Ranska käännytti ryhmän takaisin Marokkoon samalla aluksella.


title: Jalkapallon Suomen Cup 2007

text: Suomen Cup 2007 oli kaikkiaan 53. jalkapallon Suomen Cupin järjestämisvuosi. Turnaus aloitettiin 1. huhtikuuta 2007 ja loppuottelu pelattiin 11. marraskuuta. Cupiin osallistui 340 joukkuetta. Turnauksen voitti lopulta Tampere United kukistettuaan finaalissa FC Hongan.


title: Jalkapallon Suomen Cup 2007

text: Tampere United


title: Jalkapallon Suomen Cup 2007

text: FC Honka


title: Igor (Kiova)

text: Igor ( tai muinaisskandinaaviksi "Ingvar"; noin 878 – 945) oli Kiovan Venäjän ruhtinas vuosina 912–945. Igor oli Novgorodin ruhtinas Rurikin ja norjalaisen prinsessa Efandan poika. Rurikin kuoltua noin vuonna 879 tuli Efandan veljestä, varjagipäällikkö Olegista, Novgorodin uusi ruhtinas ja Rurikin kruununperijä Igorin sijaishallitsija.


title: Igor (Kiova)

text: Oleg valloitti Kiovan vuonna 882 ja siirsi valtakuntansa pääkaupungin sinne ja perusti Kiovan Venäjän valtakunnan. Hän toi sinne mukanaan myös kasvattipoikansa Igorin.


title: Igor (Kiova)

text: Vuonna 903 Igor haki itselleen Pihkovasta vaimokseen (Olgan), joka oli ilmeisesti myös varjagisukua. Kun suuriruhtinas Oleg lähti sotaretkelle Bysanttiin vuonna 907, niin hän jätti Igorin sijaishallitsijaksi.


title: Igor (Kiova)

text: Olegin kuoltua vuonna 912 Igorista tuli Kiovan Venäjän uusi suuriruhtinas. Igorin valtakausi päättyi vuonna 945, kun Igor sai surmansa pakkoverojen keruun yhteydessä drevljaanien maassa 33 vuoden hallitusvuoden jälkeen. Igorin kuoltua Kiovan Venäjän hallitsijaksi nousi hänen vaimonsa, Olga.


title: Igor (Kiova)

text: Igorin sotaretkestä Konstantinopoliin vuodelta 941 ei ole jäänyt monia mainintoja historiaan. Radzivillin kronikka kertoo siitä: 11.6.941 seilasimme Konstantinopolin rannoille. Italian kuninkaan lähettiläs Liutprand Cremonalainen kirjoitti vuonna 949: Meritaistelussa syksyllä 941 Rusien kuninkaalla Igorilla oli tuhansia laivoja käytössään. Meritaistelussa bysanttilaiset käyttivät kreikkalaista tulta rusien laivoja vastaan. Vain pieni osa niistä pääsi pakenemaan. Soturit kertoivat taistelusta: ”Ikään kuin kreikkalaisilla olisi ollut hallussaan taivaallinen salama, sen he päästivät irti ja sillä he polttivat meidät; siksi emme voittaneet heitä.” Tämän jälkeen bysanttilaisiin tietokirjoihin mainittiin 900-luvulta Igor ainoana rusina tietokirjan kohtaan "Laivat".


title: Igor (Kiova)

text: Vuonna 943 Igor kokosi uuden mahtavan sotajoukon, jossa oli varjageja, ruseja, krivitšejä, Ilmajärven sloveeneja, tivertsejä, poljaaneja ja petsenegejä. He kulkivat ratsain kohti Konstantinopolia ja iso osa meni laivoilla merta pitkin. Bysantin keisari Romanos I kuuli tästä ja lähetti lähettiläänsä jo Tonavalle tapaamaan Igorin sotajoukkoja. Heille annettiin suuret lahjat, jotta he jättäisivät Bysantin rauhaan. Samaan aikaan toiset lähettiläät menivät petsenegien luo viemään lahjoja ja sopimaan rauhasta myös heidän kanssaan eikä sotaa käyty.


title: Igor (Kiova)

text: Vuonna 944 Igor teki sotilas-ja kauppasopimuksen Bysantin kanssa. Sopimuksessa mainittiin Igorin sukulaisia, vaimonsa ruhtinatar Olga ja poikansa Svjatoslav.


title: Igor (Kiova)

text: Syksyllä 945 Igor lähti perimään veroja drevljanien heimolta, koska soturit olivat tyytymättömiä ylöspitoonsa. He kävivät perimässä verot heimolta. Paluumatkalla Igor ilmoitti soturijoukolleen, että jatkakaa matkaa Kiovaan ja minä käyn vielä pienen joukon kanssa lisäveroja perimässä sieltä. Drevljanit päättivät, etteivät maksa veroja. He tappoivat Igorin ja soturit sekä hautasivat heidät Iskorostenin luo. Tästä kimmastuneena ruhtinatar Olga kosti drevljaneille. Hän kutsui ensin heimon vanhimmat juonen avulla kokoon ja tapatti heidät kaikki. Iskorosten poltettiin ja drevljaneille määrättiin raskaat verot. Sijaishallitsijaksi nousi Olga kunnes heidän pojastaan, Svjatoslavista, tulisi täysikasvuinen.


title: Igor (Kiova)

text: Ensimmäisen Maailmansodan aikana Korostenin kaupungin lähellä oli rintama, jolla taisteli arkkitehti P. D. Baranovski. Hän näki kartassa maininnan "Ruhtinas Igorin hauta". Hän meni sotilaiden kanssa tarkistamaan paikkaa ja löysi sieltä 3 m korkean hautakummun. Sotilaat kaivoivat kummun auki ja löysivät sieltä miekan, luurangon ja miekan jäännökset. Joku upseereista vei miekan mukanaan. Luurangon päällä oli pronssinen miekankahva, joka toimitettiin Moskovaan Valtion historialliseen museoon. Luuranko vietiin paikalliseen kirkkoon Korosteniin.


title: Huuhkajavaaran seisake

text: Huuhkajavaaran seisake () oli rautatieseisake Suomussalmen kunnassa Suomen rataverkkoon kuuluneella rataosalla Kontiomäki–Taivalkoski. Liikennepaikka otettiin työjunaliikenteen käyttöön vuonna 1956, ja se lakkautettiin 9. tammikuuta 2005 yhdessä muiden Pesiökylä–Taivalkoski-osuuden liikennepaikkojen kanssa. Liikennepaikka sijaitsi 15,3 ratakilometriä pohjoiseen Pesiökylän asemalta.


title: Huuhkajavaaran seisake

text: Liikennepaikka on alun perin toiminut hiekkakuopalle johtavana pistoraiteena. Välittömästi vaihteen eteläpuolelle Asuntavaarantien tasoristeykseen perustettiin seisake kiskobussiliikenteen alkaessa 15. marraskuuta 1957. Seisake oli käytössä aina 15. heinäkuuta 1982 saakka, jolloin lättähattuliikenne lakkautettiin.


title: Huuhkajavaaran seisake

text: Huuhkajavaaran vaihde ja siinä pääraiteesta erkaantunut soraraide oli käytössä radan rakentamisen aikana vuosina 1956–1959 sekä edelleen vuodesta 1985 alkaen. Sivuraiteen pituus oli noin 450 metriä, ja se johti hiekkakuoppaan radan länsipuolella. Sivuraide ja vaihde ovat edelleen olemassa.


title: Olga (Kiova)

text: Pyhä Olga (890 – 11. heinäkuuta 969 Kiova) (ven. Ольга) oli Kiovan Venäjän ruhtinatar vuosina 945–962. Hän oli todennäköisesti kotoisin Pihkovasta ja kuului korkea-arvoiseen viikinkiperheeseen. Hän avioitui 903 Rurikin veljenpojan Igorin kanssa ja sai pojan nimeltä Svjatoslav. Hänen valtakautensa alkoi vuonna 945, kun Olgan puoliso ruhtinas Igor oli murhattu pakkoverojen keruun ja kapinoinnin tukahduttamisen yhteydessä drevljaanien asuma-alueilla.


title: Olga (Kiova)

text: Surman jälkeen murhauttaja drevljaanien ruhtinas Mal lähetti lähettiläitä pyytämään leskeksi jääneen Olgan kättä. Olga, joka halusi suojella oman poikansa perimystä ja oli järkyttynyt miehensä kuolemasta, murhautti lähettiläät määräämällä palvelijansa hautaamaan heidät elävältä. Tämän jälkeen Olga murhautti vallanhimoisen Malin ja tuhosi drevljaanien pääkaupungin Iskoroksen sekä teurasti tai myi väestön orjuuteen. Hallittuaan Kiovaa kymmenen vuotta menestyksekkäästi, muuttaen muun muassa alistetut ja kapinahenkiset ruhtinaat uskolliseksi aatelistoksi, Olga matkusti Konstantinopoliin 955, kääntyäkseen kristinuskoon, todennäköisesti yhdistääkseen Kiovan väestöä yhteisellä uskonnolla.


title: Olga (Kiova)

text: Olgan, joka kasteessa otti nimen Helena, yritykset käännyttää Kiovan valtaväestö epäonnistuivat ja kristinusko katosi lähes kokonaan Kiovasta Olgan kuollessa 969, jolloin hänen poikansa Svjatoslav nousi valtaan. Vasta pakanajumaluuksia palvoneen Svjatoslavin nuorin poika Vladimir käännytti Kiovan ortodoksiseen uskoon 989–1015. Pyrkimyksestään käännyttää Kiova kristinuskoon ovat roomalais- ja kreikkalaiskatoliset kirkot julistaneet Olgan pyhimykseksi ja lisäksi ortodoksit ovat myöntäneet hänelle arvon apostolien kaltainen.


title: Svjatoslav

text: Svjatoslav I (s. 942 – k. maaliskuu 972) (ven. Святослав Игоревич) oli Kiovan Venäjän ruhtinas vuodesta 962 kuolemaansa asti vuoteen 972. Hänestä tuli ruhtinas hänen isänsä kuoltua. Hänen varsinainen valtakautensa alkoi hänen äitinsä Olgan luovuttua vallasta. Svjatoslav pysyi koko elämänsä pakanana, vaikka hänen äitinsä oli omaksunut kristinuskon.


title: Svjatoslav

text: Svjatoslavin ensimmäinen teko oli hävittää heikentyneen kasaarivallan tukikohta Sarkel Donin varrelta. Tämän seurauksena hän pystyi alistamaan vjatitsien heimon Donista ja okajoen laaksosta. Vuonna 968 kasaarien alaiset petsegenit tekivät rajun hyökkäyksen Kiovaan. Svjatoslav kosti tämän tuhoamalla Kasaarien pääkaupungin Itilin ja hajotti koko kasaarivaltion. Bysantin keisari Nikoforos Fokas pyysi apua Svajatoslavilta vuonna 969 tuhotakseen voimistuneen Bulgarian. Svjatoslav suostui antamaan apua ja ihastui tonavaan, niin että aikoi siirtää valtakunnan keskuksen sinne. Bysantin keisarinvaihdoksen hämmingeissä hän lähti ryöstämään myös Bysantin alueita Tonavan eteläpuolelta, kunnes Keisari Johannes Tsimiskes päihitti hänet vuonna 971. Svjatoslav joutui palaamaan kotiin, mutta matkalla petsegenit surmasivat hänet vuonna 972.


title: Svjatoslav

text: Svjatoslavin kuoltua maa jaettiin kolmen pojan kesken. Vanhin Jaropolk sai Kiovan ja Etelä-venäjän. Lisäksi hän sai Yliruhtinaan aseman. Toiseksi vanhin Oleg sai drevljaanien maan ja nuorin Vladimirista tuli Novgorodin Käskynhaltija.


title: Svjatoslav

text: Svjatoslav oli ensimmäinen Kiovan ruhtinas, jonka nimi ei ollut skandinaavistaustainen. Tämä heijastelee rusien eli Venäjälle ja Ukrainaan asettuneiden viikinkien slaavilaistumista.


title: Jaropolk

text: Jaropolk I Svjatoslavitš (noin 958 – 11. kesäkuuta 980 Kiova) (ven. Ярополк I Святославич) oli Kiovan Venäjän ruhtinas vuosina 972–980. Hänen valtakautensa alkoi vuonna 972 Svjatoslavin kuoltua. Jaropolk oli Kiovan ruhtinaana kahdeksan vuoden ajan, hänen valtakautensa päättyi vuonna 980, jolloin hänet murhattiin.


title: Soson seisake

text: Soson seisake (myös "Soson pysäkki", ) oli rautatieseisake Soson kylässä Muhoksen kunnassa Suomen rataverkkoon kuuluvalla rataosalla . Liikennepaikka avattiin liikenteelle rataosan Oulu–Muhos valmistuessa vuonna 1927 ja lakkautettiin lättähattuliikenteen päättyessä 1980-luvulla.


title: Soson seisake

text: Liikennepaikalla on ollut rautatiehallituksen arkkitehti Thure Hellströmin suunnittelema pysäkkirakennus, joka on ollut rakenteeltaan samankaltainen kuin muut rataosan läntisen osuuden pysäkkirakennukset. Radan eteläpuolella sijainnut asemarakennus on myöhemmin purettu.


title: Soson seisake

text: Soson seisake nousi uutisotsikoihin 3. huhtikuuta 1953, kun Väinö Kilpiäinen surmasi siellä ryöstön yhteydessä neljä ihmistä.


title: Bravestarr

text: Bravestarr on tieteis-länkkäri-animaatiosarja, jonka lelusarja (Mattel) luotiin vuonna 1986. Animaation loivat Donald Kushner ja Peter Locke, jota esitettiin ensi kerran Yhdysvalloissa 14. syyskuuta 1987 ja se kesti vain yhden tuotantokauden verran sisältäen 65 jaksoa. Animaatio päättyi 24. helmikuuta 1989, eikä sitä tuotettu enempää rahoituksen vuoksi. Sarja oli samalla Filmation ja Group W Productions -yhtiöiden viimeinen tuottama piirretty. Sarjasta julkaistiin vuonna 1988 Lou Scheimer tuottama ja Tom Tataranowiczin ohjaama 91 minuuttia kestänyt elokuva.


title: Bravestarr

text:
Tarina sijoittui 2100-luvun kaukaiselle planeetalle nimeltä New Texas, jota ympäröi kolme aurinkoa. New Texasin asukkaat olivat preeriakansaa, jotka ovat pieniä preeriakoiria muistuttavia humanoideja. Mineraali nimeltä kerium on harvinainen ja voimakas kristalli, joka antaa planeetoille arvokkaita luonnonvaroja ja mahdollistaa avaruusaluksien kulkea moninkertaisella valonnopeudella. Tämän kristallin perässä on myös New Texasia ahdisteleva rosvopäällikkö Tex Hex ja hänen rikollisjoukkionsa. Häntä vastassa on New Texasin lakia ja järjestystä ylläpitävä sheriffi Bravestarr ja luotettavana apulaisena Iso Kaveri.
Bravestarr on intergalaktinen sheriffi New Texasissa, joka on puoliksi amerikan intiaani ja amerikan cowboy. Hän taistelee arkkivihollistaan Tex Hexiä vastaan. Bravestarrilla on neljä erikoiskykyä, joita hän sanoo ääneen aina kun haluaa tietyn voiman;


title: Bravestarr

text: Bravestarrin luotettava kumppani ja ystävä. Hän on mekaaninen puhuva hevonen, jolla on kiväärintapainen ase.


title: Bravestarr

text: Shamaani on mystinen vanhamies, joka asustaa yksin New Texasissa. Hän seurasi heimonsa vihollista Stampedeä New Texasiin asti ja vannoi kostavansa vihollisensa teot.


title: Bravestarr

text: Tuomari JB on intergalaktinen tuomari New Texasissa. Hän saapui Bravestarrin kanssa samoihin aikoihin pitämään planeetalla lakia yllä.


title: Bravestarr

text: Hän on Bravestarrin liittolainen ja omistaa paikallisen kapakan Fort Keriumissa


title: Bravestarr

text: Fuzz on preeriahumanoidi, joka ystävystyi Bravestarrin kanssa ja hänet ylennettiin apulaissheriffiksi. Hän käyttää erikois aseenaan lassoja.


title: Bravestarr

text: Tex Hex oli keriumia etsivä kaivosmies, joka sai erikoisia voimia Stempedeltä törmättyään hänen alukseensa New Texasissa. Nykyisin hän on Bravestarrin arkkivihollinen


title: Bravestarr

text: Stampede on Shamaanin heimon vihatuin vihollinen. Hän on voimakas velho, joka varasti suurimman osan voimistaan Shamaanin heimolta. Stampede loi myös Tex Hexin.


title: Bravestarr

text: Hän on Tex Hexin pienikokoinen ja uskollinen seuraaja, joka ajelee ympäri New Texasia ja polttaa aina sikaria.


title: Bravestarr

text: Mekaaninen Ukkospuikko on yksi Tex Hexin seuraajista ja hän on New Texasin lännen nopeimpia ampujia.


title: Bravestarr

text: Hänkin on Tex Hexin uskollisia seuraajia, joka käyttää mekaanisia käärmeitä ja niiden lamauttavaa myrkkyä tuhotakseen New Texasin.Vuonna 1986 Mattel toi Bravestarr leluja myyntiin jouluksi ja monien mielestä tämä kiirehtiminen oli virhe, kun kukaan ei vielä tiennyt piirrossarjasta mitään. Ennen kuin sarja ehti alkaa vuonna 1987 se oli jo saanut huonon maineen lelujen takia.


title: Bravestarr

text: Figuurit olivat kuitenkin aikansa yksityiskohtaisimpia leluja, mutta liian suuria, hahmojen ollessa noin 20 cm:n pituisia. Tämän vuoksi lapsilla oli vaikeuksia leikkiä niillä.Sarjan päähahmoista Bravestarrista ja Tex Hexistä valmistettiin myös muutamia eri versioita. Lisäksi hahmojen eri kulkuneuvoja ja Fort Keriumin eri rakennukset päätyivät leluiksi.


title: NewOpenWorld Corporationin uudet maailman seitsemän ihmettä

text: Uudet maailman seitsemän ihmettä on yksi monista uuden ajan luetteloista, joihin sisältyy kulttuurihistoriallisesti arvokkaita kohteita maailmalla. Idea pohjautuu antiikin kreikkalainen Filon Bysanttilaisen luetteloon maailman seitsemästä ihmeestä.


text: Uusi luettelo valittiin maailmanlaajuisen äänestyksen perusteella ja tulokset julkistettiin juhlagaalassa Lissabonissa 7. heinäkuuta 2007. Järjestäjänä toimi sveitsiläinen yritys NewOpenWorld Corporation.


text: Luettelo uusista maailman seitsemästä ihmeestä oli sveitsiläisen liikemiehen Bernard Weberin idea, jonka hän käynnisti vuonna 1999. Vuonna 2004 projektin johtoon siirtyi Federico Mayor, espanjalainen entinen ministeri ja entinen UNESCOn johtaja.


text:
24. marraskuuta 2005 mennessä löydettiin 177 harkinnan arvoista monumenttia. 1. tammikuuta 2006 NOWC:n asiantuntijapaneeli supisti äänestyksen 77:stä eniten ääniä saaneesta kohteesta 21 monumenttiin:
Akropolis, Alhambra, Angkor Wat, Chichen Itza, Rio de Janeiron Kristus-patsas, Colosseum, Pääsiäissaaren moait, Eiffelin torni, Kiinan muuri, Hagia Sofia, Kiyomizu-dera, Moskovan Kreml, Machu Picchu, Neuschwansteinin linna, Petra, Gizan pyramidit, Vapaudenpatsas, Stonehenge, Sydneyn oopperatalo, Taj Mahal ja Timbuktu.


text: Egyptiläinen Kheopsin pyramidi otettiin myöhemmin listan kunniajäseneksi eikä sitä voinut äänestää, kun egyptiläiset valittivat pyramidien alistamisesta äänestykseen. Muut joutuivat äänestykseen, joka tapahtui internetissä, puhelimitse ja tekstiviesteillä. Ääniä annettiin NOWC:n ilmoituksen mukaan lähes 100 miljoonaa, ja pääasiassa ilmaiseksi äänestäneiden yksityishenkilöiden lisäksi myytiin äänipaketteja yrityksille ja järjestöille. Järjestäjä sveitsiläinen yritys NewOpenWorld Corporation halusi oman ilmoituksensa mukaan edistää kulttuurin moniarvoisuutta ja arvokohteiden suojelua.


text: NewOpenWorld Corporationin mukaan puolet voitosta käytetään kulttuurihistoriallisesti arvokkaiden kohteiden suojelemiseen. Yksi tällainen suojeluprojekti on NOWC:n mukaan Afganistanin Bamiyanin Buddha-patsaiden uudelleen rakentaminen. UNESCO ei tue hanketta ja järjestön lehdistöedustajan mukaan Afganistanin hallitus ei ole antanut hankkeelle mandaattia.


text: YK:n kulttuurijärjestö UNESCO kieltäytyi tukemasta hanketta, koska valinta perustui sen mukaan enemmän tunteeseen kuin tieteeseen. Osa valituista kohteista ei myöskään kuulu UNESCO:n laajaan maailmanperintöluetteloon lainkaan.


text: Ensimmäinen ääni oli antajalleen ilmainen, mutta maksua vastaan saattoi äänestää myös useampaan kertaan. Jotkut valtiot turvautuivat suoriin keinoihin äänten saamiseksi. Esimerkiksi Jordania lahjoitti 10 000 dinaaria (noin 9 800 euroa) elintarvikeyritykselle, joka sai rekisteröityä yli sadan tuhannen opiskelijan äänet. Toisaalla Perussa hallitus tarjosi ilmaisen nettiyhteyden terminaaleista, joilla saattoi äänestää oman maan ehdokasta.


text: Ehdokaskohteiden valtioiden poliitikot kampanjoivat vahvasti omien ehdokkaidensa puolesta. Esimerkiksi Brasilian presidentti Luiz Inacio Lula da Silva kampanjoi Kristus-patsaan puolesta ja vastaavasti Jordanian kuningatar Rania al-Abdullah kampanjoi kalliokaupunki Petran puolesta. Toisaalla Espanjassa kampanjoitiin laajasti Alhambran puolesta, ja kannustettiin muiden muassa lapsia äänestämään Alhambran puolesta.


title: Sirkkaliisa Virtanen

text: Sirkkaliisa Virtanen (s. 13. heinäkuuta 1948 Pyhäntä) oli tamperelainen Vasemmistoliiton kaupunginvaltuutettu 1997-2017. Vuoden 2017 kuntavaaleissa hän tippui varasijalle.


title: Sirkkaliisa Virtanen

text: Vuosina 1985–1995 Virtanen istui Pirkkalan kunnanvaltuustossa ja hän oli Pirkkalan kunnanhallituksen varapuheenjohtaja 1987–1995. Vuosina 1995–1998 hän oli Vasemmistoliiton puoluevaltuuston puheenjohtaja toimittuaan sitä ennen viisi vuotta varapuheenjohtajana. Virtanen johti myös Pirkanmaan Vasemmistoliittoa 1989–1997. Sirkkaliisa Virtanen toimi Tampereen kaupungin apulaispormestarina 2008–2012.


title: Sirkkaliisa Virtanen

text: Ennen apulaispormestariksi nousua Virtanen on työskennellyt sekä useissa eri sairaanhoidon työtehtävissä, muun muassa kätilönä ja johtavana hoitajana, että sosiaali- ja terveysministeri ministeri Terttu Huttu-Juntusen ja alue- ja kuntaministeri Martti Korhosen erityisavustajana. Virtaselle on myönnetty Suomen kunnallisliiton pronssinen ansiomerkki (1987), Suomen Valkoisen Ruusun ansioristi (1994) ja Suomen kuntaliiton hopeinen ansiomerkki (1996). Toukokuussa 2015 tasavallan presidentti myönsi Virtaselle kunnallisneuvoksen arvonimen.


title: Sirkkaliisa Virtanen

text: Virtanen on toiminut kolumnistina lehdissä Hämeen Yhteistyö, Pirkanmaan Yhteistyö ja Kansan Uutiset. Hänen runojaan on julkaistu eri lehdissä 1960- ja 1970-luvuilla.


title: Khajuraho

text: Khajuraho () on kaupunki Intian Madhya Pradeshin osavaltiossa. Kaupungissa on keskiaikaisia hindu- ja jainatemppeleitä, jotka ovat kuuluisia eroottisesta taiteestaan. Nimi 'Khajuraho' tulee hindin sanasta "khajur", joka tarkoittaa välimerentaatelia. Unesco lisäsi Khajurahon monumentit maailmanperintöluetteloonsa vuonna 1986.


title: Khajuraho

text: Khajuraho oli Chandellan valtakunnan pääkaupunki. Valtakunta hallitsi Intian tätä osaa 900-luvulta 1100-luvulle. Khajurahon temppelit rakennettiin noin sadan vuoden aikana 950–1050.Chandellan pääkaupunki siirrettiin Mahoban tämän jälkeen, mutta Khajuraho jatkoi kukoistustaan vielä kuitenkin jonkun aikaa.


title: Khajuraho

text: Koko temppelialue oli ympäröity muurilla, jossa oli kahdeksan porttia, joista jokaisen vieressä oli kaksi kultaista palmupuuta. Alueella oli alkujaan yli 80 temppeliä, mutta näistä vain 22 on säilynyt kohtuullisessa kunnossa. Temppelit ovat levittäytynyt noin 21 neliökilometrin alueelle.


title: Khajuraho

text: Khajurahon temppelit kunnioittavat pohjoisintialaista sikhara-temppelityyliä. Muutama temppeleistä on jainalaisia, mutta loput on pyhitetty hindulaisille jumalille: Brahmalle, Vishnulle, Shivalle ja Devin monille eri muodoille. Panchayatanan temppelissä on neljä pienempää temppeliä neljässä kulmassa ja pääpyhäkkö keskellä koroketta. Temppelit voidaan jakaa kolmeen maantieteelliseen ryhmään: läntiseen, itäiseen ja eteläiseen.


title: Khajuraho

text: Temppeleille on tyypillistä sikharoiden (tornien) hiljattainen nouseminen pääsikharaan pyhätön päällä. Nämä sikharat antavat Khajurahon arkkitehtuurille oman leimansa. Sikharoiden korkeus nousee hiljalleen eteisestä, juhlasaliin, pääsaliin, eteishalliin ja lopulta pyhättöön. Tornit nousevat asteittain samaan tapaan kuin Himalajan vuoret. Kandariya Mahadeva koostuu 84 sikharasta, joista korkeimman huippu ylettyy noin 35 metriin maan pinnasta.


title: Porttikielto taivaaseen

text: Porttikielto taivaaseen on suomalainen elokuva vuodelta 1990. Se kertoo kolmen ilotytön sotkeutumisesta rikosten vyyhtiin. Tarinan kantavana voimana on rahan, seksin ja väkivallan kolmiyhteys.


title: Porttikielto taivaaseen

text: Tummaveriköiden Bellan ja Saran sekä vaaleahiuksisen Lulun työtehtäviin kuuluu miesvieraiden viihdyttäminen hotelliemäntinä. Keskeinen osa työtä ovat maksulliset seksipalvelut. Kaiken takana on häikäilemätön johtaja TT, jolla on apunaan ilotyttöjen toiminnan järjestäjä Cindy sekä poikansa Jukka. TT naamioi hämäräperäisen toimintansa käyttäen hyväkseen suhteitaan poliisiin. TT:llä on lisäksi oma jääkiekkoseura. Siinä pelaa muun muassa Timi, joka on Bellan haaveiden mies. Jääkiekkoilija Matti Hagmanin tulkitsema Timi edustaa Bellalle niin sanottua kunnon miestä, jolle Tapani Pertun näyttelemä TT on jyrkkänä vastakohtana.


title: Porttikielto taivaaseen

text: Ilotyttöjen etuihin kuuluu virkavallan välttely. Tapahtuu kuitenkin synkkiä asioita, jotka pakottavat Bellan kääntymään poliisin puoleen. Lulun ammeesta löytyy itsemurhan tehnyt runoilijapoika, ja jonkin ajan kuluttua Lulu pahoinpidellään sairaalakuntoon. TT:n rikollinen toiminta uhkaa päätyä iltapäivälehtien lööppeihin. Hän joutuu konfliktiin niin Bellan kuin Cindynkin kanssa. Bella alkaa vähitellen ottaa etäisyyttä ilotyttöbisnekseen, mutta menneisyyden varjo ulottuu pitkälle. Korruptoituneesta poliisista ei ole apua, sillä TT:llä on kuvia, joilla hän voi kiristää poliisijohtoa. Bella joutuu repimään omin voimin itsensä ulos valheiden ja rikosten verkosta.


title: Porttikielto taivaaseen

text: Elokuva nähtiin televisiossa ensi kerran Yle TV1 -kanavalla 17. lokakuuta 1992. Myöhemmin Yle TV2 on esittänyt elokuvan vuosina 1995, 2002 ja 2010. Se on julkaistu DVD-formaatissa (DVD-5).


title: Porttikielto taivaaseen

text: "Helsingin Sanomien" televisiosivulla 1992 Jussi Karjalainen sanoo elokuvan olevan ”täynnä kauheaa mainosmaista pintaestetiikkaa ja tekopyhää ongelmilla runkkausta”. Hän epäilee "Täältä tullaan, elämä!" -elokuvaan yltäneen Tapio Suomisen tämänkertaisia motiiveja. "Video-oppaassa" vuodelta 1994 Bello Romano sanoo Suomisen yrityksen tehdä kansainvälisen tyylin elokuvaa onnistuu vain kuvauksen osalta. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Hubert-Joseph Henry

text: Hubert-Joseph Henry (1846–1898) oli ranskalainen upseeri, joka väärensi todisteet, joiden perusteella Alfred Dreyfus tuomittiin vakoilusta. Henry pidätettiin myöhemmin, ja hänet löydettiin kuolleena sellistään vuonna 1898. Carl Grimbergin mukaan Henry teki itsemurhan, sillä hän totesi säästyvänsä näin julkiselta häväistykseltä sotaoikeudessa.


title: Hubert-Joseph Henry

text: Hubert-Joseph Henry syntyi maanviljelijäperheeseen ja aloitti sotilasuransa vuonna 1865. Hän yleni ensin ensimmäisen luokan sotamieheksi vuonna 1866 ja sotilasmestariksi vuonna 1868. Hän joutui vangiksi 11. lokakuuta 1870, mutta hänen onnistui paeta jo viikon kuluttua, ja sittemmin hän yleni luutnantiksi. Hän otti osaa taisteluihin Afrikassa ja Tonkinissa saavuttaen menestystä ja kunnianosoituksia. Naimisiin hän meni vuonna 1892. Syytettyään Alfred Dreyfusia oikeudessa hän pääsi päälliköidensä suosioon. Ehkä tästä innostuneena hän väärensi todisteita Dreyfusia vastaan. Hänet ylennettiin everstiluutnantiksi.


title: Hubert-Joseph Henry

text: Todisteet paljastuivat kuitenkin väärennetyiksi ja paikkaansapitämättömiksi, minkä Henry tunnusti, ja hänet pidätettiin. Hänet vietiin 30. elokuuta Fort Mont-Valérienin linnaan. Seuraavana päivänä noin kello viisi iltapäivällä hänet löydettiin kuolleena sellistään. Hänen leskelleen ja isättömäksi jääneelle pojalleen kerättiin lahjoituksia 131 000 frangin edestä. Kerääjät sanoivat "juutalaisen" tappaneen Henryn viitaten Dreyfusiin.


title: Ilpo Jorasmaa

text: Ilpo Keijo Kullervo Jorasmaa (s. 17. heinäkuuta 1950) on entinen kunnanjohtaja ja nykyinen kunnallispoliitikko.


title: Ilpo Jorasmaa

text: Jorasmaa suoritti filosofian maisterin tutkinnon Helsingin yliopistossa pääaineena suunnittelumaantiede. Sitten hän toimi seutukaavatutkijana ja ympäristösuunnittelijana Heinolassa. Tämän jälkeen Jorasmaa siirtyi Pornaisiin, missä oli elinkeinoasiamiehenä viisi vuotta. Myöhemmin hän oli Uukuniemen ja Rääkkylän kunnanjohtajana yhteensä 14 vuoden ajan. Rääkkylän kunnanjohtajana hän oli vuosina 1997–2004. Hän toimii yrittäjänä ja kunnanvaltuutettuna Rääkkylässä. Vuodesta 2008 hän ollut Maaseudun kehittämisyhdistys Jetina ry:n toiminnanjohtajana. Vuoden 2007 eduskuntavaaleissa Jorasmaa oli Vihreän liiton ehdokkaana.


title: Ilpo Jorasmaa

text: Jorasmaan perheeseen kuuluu vaimo ja kolme lasta. Hän harrastaa näyttelemistä Riäkkyteatterissa ja kuntoilua.


title: Kuona

text: Kuona voi tarkoittaa seuraavia:


title: Yhdysvaltain sotilassuklaa

text: Sotilassuklaa on kuulunut vuodesta 1937 lähtien Yhdysvaltojen armeijan kenttäolosuhteissa käytettäviin ruoka-annoksiin. Suklaan tarkoitus on kaksitahoinen: toisaalta sen tehtävänä on parantaa joukkojen taistelutahtoa, mutta toisaalta sen on tarkoitus toimia taskukokoisena hätäravintona. Sotilaskäyttöön tarkoitettu suklaa valmistetaan yleensä armeijan asettamien vaatimusten mukaisesti erikoistuotantona. The Hershey Company on suurin yksittäinen sotilassuklaan valmistaja.


title: Yhdysvaltain sotilassuklaa

text: Taistelutahdon kohottamiseen käytettävä sotilassuklaa ei juurikaan poikkea kaupoissa myytävistä tuotteista maun tai koostumuksen osalta. Usein suklaa kuitenkin pakataan ja valmistetaan eri muotoon kuin tavallisesti.


title: Yhdysvaltain sotilassuklaa

text: Hätäravintona käytettävä sotilassuklaa poikkeaa huomattavasti tavallisesta suklaasta. Suklaan tarkoituksena oli taata taistelutilanteessa sotilaiden käyttöön nopeasti sulava energia-annos, ja niinpä aluksi suklaasta pyrittiin tekemään mahdollisimman epämiellyttävän makuinen, jotta joukot eivät nauttisi sitä ennen kuin todellisessa hätätilanteessa. Tässä onnistuttiinkin varsin hyvin, sillä vaikka suklaan makua yritettiin parantaa myöhemmin, se ei koskaan saanut kovin ylistäviä arvioita. Hätäravinnoksi tarkoitetut suklaat valmistettiin mahdollisimman energiatiheiksi, helpoiksi kuljettaa ja lämmönkestäviksi. Jalkaväen sotilaat joutuivat usein taistelemaan trooppisissa ja aavikkomaisissa olosuhteissa, joissa tavallinen suklaa sulaisi hyvin nopeasti, joten lämmönkestävyys oli tärkeätä.


title: KRV

text: Lyhenne KRV voi tarkoittaa seuraavia:


title: Nuorikkala

text: Nuorikkala on Raision kaupunginosa, joka sijaitsee Raisionlahden ja Uudenkaupungin radan välissä. Alueen talot ovat lähinnä pientaloja. Raision keskustaan Nuorikkalasta on matkaa noin kaksi kilometriä. Tarjolla on myös luontomaisemia ja kävelyreitistö. Yksi kaupungiosan alueista on maaseutumainen Tahvio, jossa sijaitsee Tahvion koulu. Nuorikkalan katuja on nimetty Raision ystävyyskaupunkien mukaan, kuten Csongradinkatu, Sigtunankatu, Kingiseppinkatu, Newalankatu ja Ystävyydenkatu.


title: KVR

text: Lyhenne KVR voi tarkoittaa seuraavia:


title: Hämäräkytkin

text: Hämäräkytkimeksi nimitetään laitteistoa, joka pystyy ohjaamaan valon funktiona toista (sähköistä) laitetta. Hämäräkytkin on toteutettu toiminnallisesti esim. LDR-valovastuksella: LDR-resistori ohjaa esimerkiksi kanavatransistoria tai triacia, joka releen tai kontaktorin avulla kytkee virran ohjattavaan laitteeseen. Hämäräkytkimen yhteydessä käytetään elektronisessa kytkennässä hystereesiä siten, että valoa ohjaava komponentti ei ala vuoroin kytkemään ja katkaisemaan hämärän alkaessa tai loppuessa.


title: Hämäräkytkin

text: Kaupallisissa hämäräkytkinsovelluksissa hämäräkytkimeen voidaan liitetään usein herkkyysasettelu, jossa kytkentähetken valonvoimakkuus on säädettävissä. Edelleen hämäräkytkimiin voidaan liittää kelloja, joissa esimerkiksi ulkovalojen ohjaus voidaan toteuttaa pimeään aikaan, mutta kellolaitteisto sammuttaa valaistuksen haluttuna ajanjaksona. Hämäräkytkinsovelluksissa voidaan käyttää mikrokontrollereita, jotka mahdollistavat hämärä- ja liiketunnistimien sekä kellokytkinten yhtäaikaisen käytön.


title: EPICA

text: EPICA () on monikansallinen eurooppalainen jääkairausprojekti Antarktiksella. Sen päätavoite on dokumentoida antarktisesta jäästä saatavaa ilmastollista tietoa kairaamalla ja analysoimalla kahta jääkairausnäytettä ja vertaamalla niitä Grönlannista otettuihin näytteisiin (GRIP ja GISP). Näytteistä saadaan tietoa ilmastoherkkyydestä ja viime jääkaudella tapahtuneista äkillisistä muutoksista ilmastossa.


title: EPICA

text: Vuonna 2008 hanke sai tutkimuksistaan Descartes -palkinnon.


title: Eduskuntavaalit 2011

text: Suomen 36. eduskuntavaalit järjestettiin sunnuntaina 17. huhtikuuta 2011. Ennakkoäänestys oli kotimaassa 6.–12. huhtikuuta ja ulkomailla 6.–9. huhtikuuta. Ehdokaslistat oli jätettävä viimeistään tiistaina 8. maaliskuuta. Vaaleissa valittiin 200 kansanedustajaa Suomen eduskuntaan. Vaalien jälkeen muodostettiin Kataisen hallitus. Hallituspula kesti kaikkiaan 65 vuorokautta; yhtä paljon aikaa hallituksen kokoaminen oli vienyt viimeksi Urho Kekkosen presidenttikaudella yli 30 vuotta aiemmin.


title: Eduskuntavaalit 2011

text: Vaaleihin osallistui 17 rekisteröityä puoluetta, 3 yhteislistaa ja 12 valitsijayhdistystä. Ehdokkaita asetettiin yhteensä 2 315. Muutos 2011, Piraattipuolue ja Vapauspuolue osallistuivat vaaleihin ensimmäistä kertaa. Liberaalit asetti ehdokkaita Piraattipuolueen listoille. Suomen Senioripuolue, Suomen Kommunistinen Puolue ja Kommunistinen Työväenpuolue poistettiin puoluerekisteristä, koska ne jäivät kaksissa vaaleissa kansanedustajitta. SKP ja KTP hyväksyttiin myöhemmin takaisin rekisteriin niiden saatua kerätyksi vaaditut 5 000 kannattajakorttia. Senioripuolue liittyi kesällä 2012 Itsenäisyyspuolueen jäsenyhdistykseksi.


title: Eduskuntavaalit 2011

text: Edellisten vaalien jälkeen oli vaalilakia muutettu siten, että edustajainvaalit pidettiin huhtikuun kolmantena sunnuntaina; aikaisemman lain mukaan ne olisi toimitettu maaliskuun kolmantena sunnuntaina.


title: Eduskuntavaalit 2011

text: Vuonna 2007 valittu eduskunta päätti työnsä vaaleja edeltävällä viikolla, ja uusi eduskunta aloitti seuraavan viikon loppupuoliskolla. Eduskunta valitsi itselleen puhemiehet, minkä jälkeen presidentti Tarja Halonen avasi valtiopäivät. Vaaleissa valittujen kansanedustajien valtakirjat kirjoitettiin sen jälkeen kun eduskuntavaalien tarkastuslaskenta oli päättynyt ja vaalipiirilautakunnat olivat vahvistaneet vaalituloksen. Vaalilain mukaan tämä tapahtui keskiviikkona 20. huhtikuuta 2011.


title: Eduskuntavaalit 2011

text: Yleisradion eduskuntavaalisivujen mukaan eduskuntavaalien teemoiksi nousivat ”talous, työllisyys, maahanmuutto ja ympäristö”.


title: Eduskuntavaalit 2011

text: Keskelle eduskuntavaalikeskustelua tuli kuin salama kirkkaalta taivaalta myöhään illalla 6. huhtikuuta 2011 uutistoimisto Reutersin välittämä sähke, jonka mukaan Portugalin hallitus oli päättänyt hakea taloudellista hätäapua Euroopan unionilta. Suurimpien puolueiden puheenjohtajien Mari Kiviniemen (kesk.), Jyrki Kataisen (kok.), Jutta Urpilaisen (sd.) ja Timo Soinin (ps.) kaksituntinen vaalikeskustelu MTV3:n studiossa Helsingin Pasilassa oli päättynyt hetkeä aiemmin. Eduskuntavaalit, joiden ennakkoäänestys oli juuri alkanut, muuttuivat osittain kansanäänestykseksi Portugalin tukemisesta ja muut teemat jäivät täysin sivuun.


title: Eduskuntavaalit 2011

text: Suomen kansallinen yksimielisyys oli ollut koetuksella jo keväällä 2010 eduskunnan myöntäessä lainaa talouskriisiin ajautuneelle Kreikalle. Oppositiopuolueet SDP, vasemmistoliitto, perussuomalaiset ja kristillisdemokraatit olivat vastustaneet Kreikan lainoittamista ja myös takuiden myöntämistä Irlannin lainoille syksyllä 2010. Portugalin hätäapuanomus syvensi Suomen poliittisen kentän kahtiajakoa entisestään, kun hallituspuolueet ilmoittivat antavansa tukea, vaikka muodollinen päätös asiasta tehtäisiin vasta vaalien jälkeen. Erityisen tiukasti tukien myöntämistä vastusti perussuomalaisten puheenjohtaja Timo Soini.


title: Eduskuntavaalit 2011

text: Talven 2010–2011 aikana tehdyissä mielipidekyselyissä perussuomalaisille mitattiin 17–18 prosentin kannatusta. Kasvu oli ollut huima, sillä vuotta aiemmin puolueen kannatus oli ollut seitsemän prosentin luokkaa. Helmikuussa 2011 perussuomalaisten kannatus ohitti jo SDP:n ja keskustan suosion. Muissa puolueissa kyselyjen tuloksiin suhtauduttiin epäillen, koska äänestäjien ei uskottu antavan tukeaan perussuomalaisten tuntemattomille ehdokkaille. Pari viikkoa ennen vaalipäivää perussuomalaisten kannatuksen nousu näyttikin olevan taittumassa, mutta Portugalin hätäapuanomus muutti tilanteen vielä kerran. Timo Soini herätti esiintymisellään huomiota ulkomaita myöten, ja monet kansainväliset uutistoimistot lähettivät kirjeenvaihtajiaan Helsinkiin seuraamaan vaaleja. Vaalivalvojaiset järjestettiin juuri käyttöön otetussa Musiikkitalossa Helsingissä.


title: Eduskuntavaalit 2011

text: Kiviniemen hallituksen puolueet menettivät enemmistönsä eduskunnassa ja ne saivat 99 paikkaa (Ahvenanmaan edustaja mukaan lukien).


title: Eduskuntavaalit 2011

text: Ennakkoäänestyksessä äänensä kävi antamassa 31,2 prosenttia äänioikeutetuista. Vuoden 2007 eduskuntavaalien ennakkoäänestykseen osallistui hieman yli 29 prosenttia äänioikeutetuista.


title: Eduskuntavaalit 2011

text: Perussuomalaisia lukuun ottamatta kaikki eduskuntapuolueet menettivät kannatustaan. Perussuomalaiset oli vaalien kiistaton menestyjä saaden 39 paikkaa. Sen nousulle veti Suomen poliittisessa historiassa vertoja vain Suomen Kansan Demokraattisen Liiton nousu tyhjästä 49 kansanedustajan puolueeksi vuoden 1945 vaaleissa. Perussuomalaisten puheenjohtaja Timo Soini nousi valtakunnan äänikuninkaaksi. Osa perussuomalaisten voiton myötä eduskuntaan palanneista kansanedustajista oli aikoinaan edustanut Suomen Maaseudun Puoluetta. Puolue sai todennäköisesti liikkeelle edellisissä vaaleissa nukkuneita äänestäjiä, koska äänestysvilkkaus nousi vuoden 2007 vaaleista yli kaksi prosenttiyksikköä. Yksi perussuomalaisten eniten huomiota herättäneistä uusista kansanedustajista oli Suomen maahanmuuttopolitiikkaa arvostellut helsinkiläinen filosofian tohtori Jussi Halla-aho. Viitasaarelainen sahayrittäjä Teuvo Hakkarainen, joka ei ollut pari vuotta aiemmin päässyt kotikuntansa valtuustoon, nousi nyt eduskuntaan suurella äänimäärällä. Huolimatta siitä, että suurin osa perussuomalaisista kansanedustajista oli poliittisesti kokemattomia, puolue sai eduskunnassa tärkeitä paikkoja. Timo Soini valittiin ulkoasiainvaliokunnan ja Jussi Halla-aho muun muassa maahanmuuttoasioita käsittelevän hallintovaliokunnan johtoon. Aiemmin SMP:n kansanedustajana toiminut ja lähes neljännesvuosisadan tauon jälkeen eduskuntaan palannut Anssi Joutsenlahti puolestaan valittiin toiseksi varapuhemieheksi.


title: Eduskuntavaalit 2011

text: Kansallinen Kokoomus nousi kannatuksen ja kansanedustajapaikkojen menetyksestä huolimatta kannatukseltaan ensimmäistä kertaa valtakunnallisesti suurimmaksi puolueeksi. Hallitusneuvottelujen käynnistäminen sälytettiin Jyrki Kataiselle hoidettavaksi todennäköisenä pääministeripuolueena. Suomen Sosialidemokraattinen Puolue sai historiansa alhaisimman kannatuksen, mutta nousi toiseksi suurimmaksi puolueeksi.


title: Eduskuntavaalit 2011

text: Vaalien suurimmat häviäjät ovat Suomen Keskusta ja Vihreä liitto. Suomen Keskustan puheenjohtaja Mari Kiviniemi sanoi jo varhaisessa vaiheessa tuloksien näyttävän lohduttomilta ja myöhemmin ilmoitti Suomen Keskustan jättäytyvän hallitusneuvotteluista pois. Ensimmäistä kertaa Suomen itsenäisyyden aikana Keskusta menetti paikkansa eduskunnan puhemiehistössä. Myös Vihreän liiton puheenjohtaja Anni Sinnemäki katsoi ensin aiheelliseksi jättäytyä hallitusneuvotteluista pois, mutta myöhemmin puolue kuitenkin meni hallitukseen. Vasemmistoliiton kannatus oli melkein sama kuin edellisissä vaaleissa. RKP:n ja KD:n kannatusluvut olivat edellisten vaalien ja ennusteiden tasolla neljän prosentin tuntumassa.


title: Eduskuntavaalit 2011

text: Perussuomalaisten ensimmäisen kauden kansanedustaja James Hirvisaari erotettiin puolueesta lokakuussa 2013. Ps:n puoluehallituksen työvaliokunnan tekemässä erottamispäätöksessä todettiin Hirvisaaren vahingoittaneen toiminnallaan puoluetta. Taustalla oli tapaus, jossa Hirvisaaren vieraana eduskunnassa ollut tamperelainen poliittinen osallistuja Seppo Lehto oli tehnyt eduskunnan istuntosalin lehterillä natsitervehdyksen, jonka Hirvisaari oli kuvannut. Hirvisaari siirtyi Muutos 2011 -puolueeseen, josta tuli näin eduskuntapuolue.


title: Eduskuntavaalit 2011

text: "Luettelo Suomen vaalikauden 2011 kansanedustajista"


title: Eduskuntavaalit 2011

text: Uusia kansanedustajia valittiin 65.


title: Eduskuntavaalit 2011

text: Kansanedustajat valitaan 15 vaalipiiristä, joiden paikkaluku (Ahvenanmaan maakuntaa lukuun ottamatta) määräytyi 31. lokakuuta 2010 tarkastetun asukasluvun perusteella. Paikkajako muuttui edellisistä vaaleista siten, että Pohjois-Savo menetti edustajan ja Uusimaa sai lisäpaikan.


title: Eduskuntavaalit 2011

text: Vaaliliittoja solmittiin yhdessätoista vaalipiirissä. Yksitoista puoluetta teki vaaliliiton vähintään yhdessä vaalipiirissä.


title: Eduskuntavaalit 2011

text: Kannatusprosenttien alla oleva luku tarkoittaa edustajapaikkoja.


title: Eduskuntavaalit 2011

text: Ehdokashakemusten piti olla perillä viimeistään 8. maaliskuuta. Ehdokasasettelu vahvistettiin 17. maaliskuuta.


title: Eduskuntavaalit 2011

text: Suurimpien puolueiden pääministeriehdokkaina olivat puolueiden puheenjohtajat: keskustan pääministeriehdokas oli Mari Kiviniemi, kokoomuksen Jyrki Katainen ja SDP:n Jutta Urpilainen. Katainen toivoi tiedotusvälineiden päästävän perussuomalaisten puheenjohtajan Timo Soinin tentteihin, koska kannatuslukujen perusteella oli tullut mahdolliseksi, että Soinista tulisi pääministeri.


title: Eduskuntavaalit 2011

text: YLE ja MTV3 kutsuivat helmikuussa 2011 Soinin pääministeritenttiin. Maaliskuussa Timo Soini ilmoitti olevansa kiinnostunut etenkin työ- ja elinkeinoministerin salkusta, mutta olevansa valmis myös pääministeriksi, jos vaalitulos sen sallii.


title: Eduskuntavaalit 2011

text: Vaaleissa suurimmaksi puolueeksi tuli Kokoomus, minkä perusteella Katainen sai hallitustunnustelijan tehtävän. Hän joutui kuitenkin käymään useita neuvottelukierroksia, ennen kuin Kataisen hallitus saatiin muodostettua.


title: Prästö

text: Prästö on Ahvenanmaan itäosassa Sundin kunnassa sijaitseva saari. Noin kolmen neliökilometrin laajuinen saari sijaitsee Manner-Ahvenanmaan ja Toftön saarten välissä. Prastön pohjoispuolella on Vargatafjärdenin ja eteläpuolella Lumparnin merialue. Ahvenanmaan mantereesta Prästön erottaa kapeimmillaan alle 100 metrin levyinen Bomarsundin salmi ja Toftöstä Prästö sundet -niminen salmi.


title: Prästö

text: Bomarsundin salmen ylitse johtaa silta, mutta Toftön saareen on yhteys ainoastaan lossilla. Alustavia suunnitelmia Töftöön johtavasta sillasta on kuitenkin tehty 2010-luvulla. Samalla myös Prästön läpi kulkevaa valtatie 2:a on linjattu kulkemaan nykyistä pohjoisemmaksi.


title: Prästö

text: Prästön asutus on keskittynyt saaren eteläisimpään kärkeen Prastön kylään. Korkein kohta on vajaan 50 metrin korkeuteen merenpinnasta kohoava Ängsbergen, jonka huipulla on vuonna 2012 valmistunut puurakenteinen näkötorni. Prästössä kulkee 5,5 kilometriä pitkä luontopolku, joka kiertää saaren historiallisia nähtävyyksiä. Se tunnetaan erityisesti kuudesta läheisen Bomarsundin linnoituksen aikaisesta hautausmaista, joihin on kristittyjen lisäksi haudattu juutalaisia ja muslimeja. Hautausmaiden vuoksi Prästötä kutsuttiin aikoinaan lempinimellä ”Kuolleiden saari”.


title: Prästö

text: Saarella toimii myös kaksi museota, joissa esitellään Bomarsundin ja Prästön historiaa. Bomarsundin salmen rannalla sijaitsevassa entisessä luotsituvassa on nykyään linnoituksen historiasta kertova museo Bomarsundsmuseet. Toinen Bomarsundin linnoituksen historiaa esittelevä näyttely on kesäaikaan avoinna entisellä lennätinasemalla, jossa on nähtävissä muun muassa linnoituksen pienoismalli. Lisäksi Prästön kylässä on leirintäalue.


title: Prästö

text: Bomarsundin salmen toisella rannalla sijaitsevan linnoituksen aikana Prästön saarelle haudattiin useita eri uskonkuntia ja kansallisuuksia edustaneita Venäjän armeijan sotilaita, linnoitustyöläisiä sekä pakkotöissä olleita sotavankeja. Saareen perustettiin 1800-luvulla yhteensä kuusi hautausmaata. Niihin on haudattu yhteensä satoja vainajia, joista suurin osa kuoli varuskunnassa riehuneisiin epidemioihin. Hautamuistomerkit olivat yleensä puisia ja ne ovat suuremmaksi osaksi kadonneet, mutta jäljellä on edelleen noin 50 hautakiveä. Hautausmaat olivat käytössä 1820-luvulta vuoteen 1857 saakka.


title: Prästö

text: Prästön kuudesta hautausmaasta vanhin on 1810-luvulla perustettu vanha ortodoksinen hautausmaa, joka oli käytössä vuoteen 1846 saakka. Tämän jälkeen viereen avattiin uusi hautausmaa, johon tuli kolme eri osaa luterilaisia, ortodokseja ja katolisia varten. Hautausmaan luterilainen osa on edelleen käytössä. Saaren länsiosaan rakennettiin omat hautausmaat myös juutalaisille ja muslimeille. Juutalaisella hautausmaalla on näkyvissä kuusi hautakiveä, mutta muslimien hautausmaalla niitä ei ole yhtään, eikä sille haudatuista henkilöistä ole myöskään jäljellä minkäänlaisia kirjallisia dokumentteja. Tiedetään kuitenkin, että venäläisten sotilaiden lisäksi paikalle on haudattu Krimin sodassa vangeiksi jääneitä turkkilaisia.


title: Prästö

text: Kun Ahvenanmaa vuonna 1809 siirtyi osaksi Venäjän keisarikuntaa, lähetettiin saarille myös sotaväkeä, joita varten Prestön saarelle perustettiin sotilassairaala 1810-luvulla. Bomarsundin linnoituksen rakentamisen käynnistyttyä vuonna 1829, laajeni sairaala seuraavan vuosikymmenen aikana kylää muistuttavaksi taajamaksi. Varsinaisen sairaalan ohella siihen liittyi lukuisia muita rakennuksia, jotka sijaitsivat torimaisen aukion ympärillä. Sairaala oli toiminnassa vuoteen 1854 saakka, jolloin linnoitus tuhoutui Bomarsundin taistelussa ja myös Prästössä olleet rakennukset poltettiin.


title: Prästö

text: Kun Bomarsundin linnoitus oli saatu valmiiksi vuonna 1842, rakennettiin Prästössä sijaitsevalle Barsnöuddenin niemelle 14 metriä korkea ja halkaisijaltaan 42-metrinen kivinen tykkitorni, joka varustettiin 18 kanuunalla. Bomarsundin taistelun aikana sitä miehitti 140 tykkimiestä ranskalaisen luutnantti Chatelainin komennossa. Pari viikkoa linnoituksen antautumisen jälkeen elokuussa 1854 torni räjäytettiin maan tasalle ja nykyään siitä on jäljellä enää kasa kivimurskaa.


title: Prästö

text: Vuonna 1906 Venäjä lähetti Prästön saarelle 750 miehen sotilasosaston, vaikka Ahvenenmaa oli demilitarisoitu Pariisin rauhassa vuonna 1856. Syynä Ahvenanmaan ja Suomen kautta tapahtunut aseiden ja kiellettyjen painotuotteiden salakuljettaminen Venäjän vallankumouksellisille. Venäläisjoukot rakensivat salakuljetusta valvoakseen Ahvenanmaalta manner-Suomeen ulottuvan lennätinlinjan, jolloin yksi lennätinasema valmistui myös Prästöön. Myöhemmin Suomen sisällissodan aikana helmikuussa 1918 Manner-Suomesta saapuneet suojeluskuntalaiset valtasivat lennätinaseman ja ottivat parikymmentä venäläistä vangiksi. Kun lennätimen toiminta loppui sisällissodan jälkeen, palveli rakennus vuosina 1919–1920 rangaistussiirtolana, jonka jälkeen sillä on vuosikymmenten saatossa ollut useita eri käyttötarkoituksia. Lennätinasemaan kuuli alun perin kymmenkunta rakennusta, varsinaisen päärakennuksen lisäksi muun muassa asuinrakennus, keittiö, leipomo ja sauna. Nykyään jäljellä ovat enää vuonna 1913 valmistunut tiilinen päärakennus, puinen asuintalo ”Domiken” sekä puuliiteri. Osa Prästöön komennetuista venäläisista jäi asumaan saarelle Suomen itsenäistyttyä ja heidän lapsiaan eli Prästössä vielä 1990-luvulla.


title: Chandra Shekhar

text: Chandra Shekhar Singh (, 1. heinäkuuta 1927 – 8. heinäkuuta 2007) oli Intian 11. pääministeri vuosina 1990–1991.


title: Chandra Shekhar

text:
Chandra Shekhar syntyi vuonna 1927 maanviljelijäperheeseen Ibrahimpatin kylään Uttar Pradeshin osavaltioon. Hän suoritti tutkinnon valtio-opissa Allahabadin yliopistossa vuonna 1951.
Hän istui Rajya Sabhassa, Intian parlamentin (Sansad) ylähuoneessa, vuosina 1962–1984. Kun pääministeri Vishwanath Pratap Singh erosi vuonna 1990, ja uusintavaaleja haluttiin välttää, Shekar nousi valtaan pienellä enemmistöllä 10. marraskuuta 1990. Hän toimi pääministerinä seitsemän kuukautta, ja erosi 21. kesäkuuta 1991, koska hän oli menettänyt kongressipuolueen tuen.


title: Viiru ja Pesonen

text: Viiru ja Pesonen () on kirjailija Sven Nordqvistin luoma lastenkirjoissa esiintyvä parivaljakko. Pesonen on vanhahko perheetön mies, joka asuu Viiru-kissansa ja kanojensa kanssa maaseudulla. Hahmoista on myös luotu piirroselokuvia, tietokonepelejä, Viiru ja Pesonen -sarjakuvalehti sekä muita oheistuotteita.


title: Viiru ja Pesonen

text: Vuonna 2009 sarjan ensimmäinen kirja "Viirun syntymäpäivät" pääsi mukaan teokseen "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa. Sarjassa esiintyy myös Viirun ja Pesosen naapuri Kosonen. Hän kilpailee usein Pesosen kanssa.Viiru ja Pesonen -pelit on valmistanut Gammafon.


title: Kalannin kirkko

text: Kalannin Pyhän Olavin kirkko on keskiaikainen Neitsyt Marialle nimetty harmaakivikirkko Kalannissa, nykyisin Uudessakaupungissa. Kirkko on rakennettu kokonaisuudessaan vuosien 1430 ja 1450 välisenä aikana. Ajoitusta tukee vuosirengasajoitus länsiportaalin puomista. Kirkko tunnetaan maalari Petrus Henrikssonin 1470-luvulla signeeraamista maalauksista.


title: Kalannin kirkko

text: Kirkossa on ollut myös Suomen merkittävin keskiajalta säilynyt alttarikaappi. Hampurilaisen Mestari Francken tekemä Pyhän Barbaran alttarikaappi kuvaa Pyhän Barbaran legendaa ja sijaitsee nykyään kansallismuseossa.


title: Kalannin kirkko

text: Kirkon pronssinen sankaripatsas on kuvanveistäjä Jussi Vikaisen työ vuodelta 1955.


title: Tupac Shakur: Thug Angel: The Life of an Outlaw

text: Thug Angel: The Life of an Outlaw on rap-tähti Tupac Shakurista kertova dokumentti. Dokumentti ilmestyi vuonna 2002 ja se sisältää paljon harvinaista materiaalia Shakurista, sekä mm. haastatteluja Outlawz jäseniltä ajalta jolloin Shakur vielä oli elossa.


text: Filmin tuotti Shakurin läheiset ystävät ja businesskaverit, entinen manageri Leila Steinberg, Tracy Robinson ja Quincy "QD3" Jones III.


title: Barry Blue

text:
Barry Blue (oikelta nimeltä "Barry Ian Green") (s. 4. joulukuuta 1950 Lontoo) on rocklaulaja, levytuottaja ja laulunkirjoittaja Englannista. Hän on tunnettu varsinkin listahiteistään "Dancin' (on a Saturday Night)", jonka hän kirjoitti yhdessä Lynsey De Paulin kanssa ja "Do You Wanna Dance", jotka molemmat ovat peräisin vuodelta 1973.
Hän liittyi Bell Recordsiin 1970-luvun alussa ja sai aikaan viisi hittisingleä, mutta 1970-luvun lähetessä loppuaan hänen suosionsa väheni. Hänen viimeisin Top 40 -hitti Englannin singlelistalla oli lokakuussa 1974, kun "Hot Shot" saavutti sijan 23.


title: Barry Blue

text: Vaikkei hän koskaan saavuttanut samanlaista suosiota kuin kilpailijansa The Sweet, Gary Glitter, David Bowie tai T Rex, Blue on jatkanut työskentelyään musiikkialalla, etenkin tuottajana muille artisteille, esimerkkeinä yhtyeet sekä artistit Heatwave, Bananarama, Toto Coelo ja Cheryl Lynn. Bluen kokoelmalevy, "Greatest Hits" julkaistiin levy-yhtiön Repertoire Records kautta vuonna 2002.


title: Ranskan aluevaalit

text: Ranskan aluevaalit ovat kansalaisille perustuslaissa tarjottu mahdollisuus äänestää ja valita alueneuvostojen jäsenet, joiden toimikausi on pääsääntöisesti kuusi vuotta.


title: Ranskan aluevaalit

text: Viimeisimmät vaalit käytiin 21. ja 28. maaliskuuta 2004 ja seuraavien pitäisi olla vuorossa vuonna 2010.


title: Ranskan aluevaalit

text: Vaalitapa Ranskan aluevaaleissa perustui vuonna 2004 vaalilain muutokseen, joka tuli voimaan 11. huhtikuuta 2003. Lain mukaan vaalit ovat suhteelliset, kahden kierroksen vaalit, joissa kuitenkin noudatetaan osittain ja erityisesti myös enemmistövaalia.


title: Ranskan aluevaalit

text: Vaalitavassa tuli vuonna 2004 oleellisenä muutoksena se, että vaalien järjestämisestä ei vuoden 1998 tapaa vastaa enää departementit vaan alue. Kuitenkin listoissa sallitaan vielä jako departementteihin, jotta äänestäjät voivat helpommin tunnistaa omat ehdokkaansa.


title: Ranskan aluevaalit

text: Vaalien keskeisiä periaatteita ovat:Lain mukaan jokaisessa vaaliliitossa tulee olla yhtä monta nais- ja miesehdokasta.


title: Ranskan aluevaalit

text: Aluevaalien äänioikeus on kaikilla kansallisiin vaaleihin oikeutetuilla, eli kaikilla niilla henkilöillä, jotka:


title: Ranskan aluevaalit

text: Vaaleissa voivat ehdokkaina olla henkilöt, jotka:


title: Ranskan aluevaalit

text: Vaalilain 10. artikla mahdollistaa ehdokkuuden vain yhdellä ainoalla vaalilistalla.


title: Vanderlei Luxemburgo

text: Vanderlei Luxemburgo da Silva (s. 10. toukokuuta 1952 Nova Iguaçu, Brasilia) on brasilialainen entinen jalkapalloilija ja nykyinen valmentaja.


title: Vanderlei Luxemburgo

text: Vuonna 1971 alkaneella pelaajaurallaan Luxemburgo edusti Flamengoa, Internacionalia ja Botafogoaa.


title: Vanderlei Luxemburgo

text: Valmennusuransa alussa Luxemburgo valmensi useita brasilialaisseuroja muun muassa Flamengoa, Ponte Pretaa, Palmeirasia ja Paraná Clubea. Brasilian maajoukkuetta hän taas valmensi vuosien 1998 ja 2000 välillä. Mário Zagallon vuoden 1998 MM-kisojen jälkeen korvanut Luxemburgo tunnettiin siitä, että keskitti joukkueen pelin paljolti Rivaldon ympärille. Vuoden 2000 Olympialaisissa Brasilia voitti alkulohkonsa, mutta hävisi puolivälierissä Kamerunille numeroin 2–1.


title: Vanderlei Luxemburgo

text: Émerson Leãosta tuli Luxemburgon seuraaja Brasilian maajoukkueessa.


title: Vanderlei Luxemburgo

text: Kauden 2004/2005 toisella puoliskolla Luxemburgosta tuli Real Madridin päävalmentaja, erotetun Mariano García Remónin tilalle. 11 kuukauden pestin jälkeen hän sai potkut.


title: Vanderlei Luxemburgo

text: Joulukuusta 2009 Luxemburgo siirtyi Clube Atlético Mineiron peräsimeen. Hän sai potkut syyskuussa 2010 seuran hävittyä 1–5 Fluminenselle.


title: Vanderlei Luxemburgo

text: Lokakuun alussa 2010 Luxemburgo siirtyi Flamengon päävalmentajaksi. Hän sai potkut helmikuun alussa 2012. Pian potkujensa jälkeen Luxemburgo allekirjoitti vuoden 2012 loppuun ulottuvan sopimuksen Grêmion kanssa. Luxemburgo nosti Grêmion Brasilian liigassa sijalta 12 kärkitaisteluun. Marraskuun lopulla hän teki kaksivuotisen jatkosopimuksen seuran kanssa. Luxemburgon johdolla Grêmio oli lopulta liigassa kolmas kauden 2012 päätteeksi. Hyvistä tuloksista huolimatta seurajohto ei ollu tyytyväinen, sillä Luxemburgo ei luotsannut Grêmiota mestariksi missään kilpailussa. Lopulta kokenut valmentaja sai potkut kesäkuun lopussa 2013.


title: Islam Suomessa

text: Islam on yksi Suomen vähemmistöuskonnoista. Muslimeja on asunut Suomessa pysyvästi 1800-luvulta lähtien. Ensimmäiset muslimit olivat tataareja, jotka muuttivat pääasiassa vuosien 1870 ja 1920 välillä. 1990-luvulta lähtien muslimien maahanmuutto on lisääntynyt ja monipuolistunut. Suomessa toimii muutamia kymmeniä islamilaisia yhdyskuntia, mutta niihin on liittynyt vain vähemmistö muslimeista. Nykyisin muslimeita asuu maassa arviolta 50 000–65 000 henkilöä.


title: Islam Suomessa

text: Perinteisesti muslimit on Suomessa nähty kulttuurisena tai kansallisena ryhmänä. Viime vuosina julkisessa keskustelussa on korostettu muslimien uskontoa ja samalla monikulttuurisuus on tullut arvostelun kohteeksi. Tämä on yksinkertaistava ja uskonnollistava puhetapa. Myös monet islamilaiset liikkeet ja järjestöt korostavat uskonnollistavaa käsitystä muslimien yhtenäisyydestä.


title: Islam Suomessa

text: Viime vuosikymmeninä maahanmuutto Eurooppaan ja Suomeen on lisääntynyt. Perinteisesti Suomesta on lähdetty siirtolaiseksi muihin maihin, mutta 1980-luvulta lähtien maahanmuutto on ollut maastamuuttoa suurempaa. Vielä 1990-luvun alussa Suomessa asui muutama tuhat muslimia, mutta nykyään heitä on arviolta 50 000 – 65 000 henkilöä.


title: Islam Suomessa

text: 1980-luvun alussa Suomessa toimi vain yksi tataarien perustama islamilainen yhdyskunta, kun vuonna 2010 erilaisia rekisteröityjä uskonnollisia yhdyskuntia löytyi Patentti- ja rekisterihallituksen Yhdistysnetti-palvelusta yhteensä 28 kappaletta. Viime vuosikymmeninä muslimeja on muuttanut Lähi-idästä, Afrikasta ja Aasiasta.


title: Islam Suomessa

text: Enemmistö muslimeista asuu Uudellamaalla. Yleisestikin maahanmuuttajista 47 prosenttia asuu Uudellamaalla. Erityisesti afrikkalaisperäiset henkilöt asuvat pääkaupunkiseudulla. Muita merkittäviä keskuksia ovat Turku ja Tampere. Arvioidaan, että kaikista vuosina 1990–2009 ulkomailla syntyneistä maahanmuuttajista 17 prosenttia olisi muslimeita.


title: Islam Suomessa

text: Venäjän tsaarin palveluksessa olevia tataareja kävi Suomessa sotaretkillä pitkän vihan aikana. Autonomisen Suomen venäläisissä varuskunnissa palveli myös muslimeita, jotka jäivät palveluksensa jälkeen maahan. Kansalaisuuden he saivat vasta Suomen itsenäisyyden myötä vuonna 1920.


title: Islam Suomessa

text: Perimätiedon mukaan ensimmäinen tataarikauppias saapui Suomeen vuonna 1868. Aluksi tataarit asuivat pääosin Venäjällä ja tekivät Suomeen vain kauppamatkoja. Mutta ajan myötä heitä jäi asumaan pysyvästi Suomeen – erityisesti volgantataareihin lukeutuvia mišäärejä. Helsingissä toimi jo 1800-luvun puolivälissä imaami, joka huolehti Viaporin muslimisotilaista. Hietaniemen hautausmaan islamilainen hautausmaa vihittiin käyttöön vuonna 1871. Myös Viipurissa oli islamilainen hautausmaa ja Terijoella rukoushuone. Myös Kotkassa ja Kuopiossa oli tataarivähemmistö. Turun islamilainen hautamaa otettiin käyttöön vuonna 1912.


title: Islam Suomessa

text: Uskonnollista toimintaa Helsingin muslimit harjoittivat aluksi hyväntekeväisyysyhdistyksen muodossa vuodesta 1915. Suomessa astui voimaan uskonnonvapauslaki vuonna 1923 ja kaksi vuotta myöhemmin taatariyhteisö järjestätyi nimellä Suomen muhamettilainen seurakunta. Nimi muutettiin Suomen Islam-seurakunnaksi vuonna 1963. Järjestöön ei ole otettu myöhemmin jäseneksi muita kuin tataareja. Venäjän vallankumouksen myötä Suomeen saapui tataarisiirtolaisia, mutta muuttovirta tyrehtyi 1920-luvulla ja viimeiset tataarit tulivat rajan yli vuonna 1930. Sotien aikana armeijassa palveli 76 muslimia, joista 14 kaatui.


title: Islam Suomessa

text: Seuraavan kerran Suomeen saapui muita muslimeita kuin tataareja vasta 1960-luvulla. Maahanmuutto oli vähäistä aina 1980-luvulle saakka, mutta muslimeja saapui jonkin verran Pohjois-Afrikasta ja Lähi-idästä. Syinä maahanmuuttoon olivat avioliitto, yliopisto-opiskelu sekä jonkin verran seikkailu tai työnhaku. Vuonna 1986 Helsinkiin perustettiin Suomen islamilainen yhdyskunta. 1980-luvun loppupuolella maahanmuutto kasvoi ja painopiste siirtyi pakolaisuuteen sekä humanitaariseen maahanmuuttoon. Neuvostoliiton romahduksen myötä maahanmuutto lisääntyi voimakkaasti 1990-luvun vaihteessa. Muslimeista saapui erityisesti kurdeja Irakista, Iranista ja Turkista sekä somaleita. Vuodesta 1993 lähtien muslimipakolaisia saapui entisen Jugoslavian alueelta sekä myöhemmin Afganistanista. Arviolta kaksi kolmasosaa muslimeista saapui Suomeen humanitaarisista syistä.


title: Islam Suomessa

text: Somalit ovat valtaosin sunnimuslimeja ja heidän keskeiset kokoontumispaikat ovat Suomen islamilainen seurakunta sekä Helsingin islam keskus. Kasvavan muslimien maahanmuuton lisäksi uutena ilmiönä ovat islamiin kääntyneet kantasuomalaiset. Syitä tähän ovat julkisten tiedotusvälineiden avulla lisääntynyt tietoisuus uskonnosta, islamilaisen kirjallisuuden lisääntyminen, henkilökohtaiset kontaktit sekä avioliitot. Vuonna 2006 muslimijärjestöt perustivat yhteistyöelimen Suomen islamilainen neuvosto.


title: Islam Suomessa

text: Suomessa toimii useita toisistaan riippumattomia islamilaisia uskonnollisia yhdyskuntia. Niistä vanhin on Suomen Islam-seurakunta, joka perustettiin vuonna 1925. Vuoteen 1963 saakka sen nimi oli Suomen muhamettilainen seurakunta. Sillä on noin 700 jäsentä, jotka kaikki ovat tataareja, sillä muita kansallisuuksia ei oteta jäseniksi. Yhteisöllä on moskeija Helsingissä ja rukoushuone Tampereella sekä oma palkattu imaami. Tataarien moskeija Järvenpäässä on Suomen ainoa varta vasten moskeijaksi rakennettu rakennus, muut ovat rukoushuoneita. Helsingin moskeijahanke nytkähti eteenpäin keväällä 2015, jolloin käynnistettiin arkkitehtikilpailu.


title: Islam Suomessa

text: Suomen Islamilainen Yhdyskunta on perustettu vuonna 1987, ja se on Suomen suurin maahanmuuttajamuslimien yhdyskunta. Sillä on virallisesti noin 500 jäsentä, mutta sen toimintaan osallistuu noin tuhat henkeä, etupäässä arabeja mutta myös suomalaisia käännynnäisiä. Yhdyskunnalla on moskeija Helsingissä, ja se ylläpitää koraanikoulua ja antaa arabian ja somalin kielen opetusta.


title: Islam Suomessa

text: Suomen Islamilainen Diyanet Yhdyskunta rekisteröityi uskonnolliseksi yhdyskunnaksi vuonna 2016. Yhdyskuntaan kuuluu useita eri rukous- ja moskeijarakennuksia eri puolilla Suomea. Merkittävimmät näistä ovat Vantaan, Porin, Turun sekä Lahden moskeija. Yhdyskunnalla on Turkin tasavallan lähetystön toimesta Suomessa kolme virallista imaamia, jotka ovat toimineet ennen Suomeen tuloaan aiemmin kansainvälisissä islamin uskontoon ja kehitykseen liittyvissä tehtävissä. Yhdyskunta tarjoaa rukouksien, islamin juhlapyhien, vihkimis sekä hautaustoimien lisäksi Koraaniin ja uskontoon liittyvää opetusta, niin turkin, kuin myös arabian kielellä. Yhdyskunnan jäsenistä suuriosa on kotoisin joko Turkista, Suomesta tai Irakista.


title: Islam Suomessa

text: Helsingissä toimii myös vuonna 1995 perustettu Helsinki Islam Keskus (Helsinki Islamic Center), jolla on lähes 2 000 jäsentä, sekä vuonna 1994 perustettu Suomen Islam-keskus, jonka vajaat sata jäsentä ovat pääosin pakistanilaistaustaisia. Lisäksi pääkaupunkiseudulla toimii ainakin viisi muutakin islamilaista yhdyskuntaa, joilla on oma rukoushuoneensa. Suomessa toimii myös rekisteröimättömiä islamilaisia yhdyskuntia..


title: Islam Suomessa

text: Suomessa toimii varsinaisia moskeijayhteisöjä noin 40–80, joista Helsingissä toimii kymmenen (2008), pääkaupunkiseudulla 30 (2015). Useimmat moskeijat toimivat monikielisinä, mutta hallitsevina kielinä ovat englanti ja yhä kasvavissa määrin suomi. Uskonnollisissa toimituksissa kielenä toimii arabia. Suomessa ei ole tehty tutkimusta kävijöiden aktiivisuudesta. Muualla Euroopassa tehdyt tutkimukset viittaavat siihen, että kyseessä on vähemmistö.


title: Islam Suomessa

text: Kysymys kuinka monta muslimia Suomessa asuu on ongelmallinen. Ensinnäkin kaikki muslimit eivät ole liittyneet uskonnollisiin yhdyskuntiin ja osa niistä on rekisteröitynyt tavalliseksi yhdistykseksi. Arviolta 10–15 prosenttia muslimeista kuuluu johonkin uskonnolliseen yhdyskuntaan.


title: Islam Suomessa

text: Toiseksi muslimien määrästä eri maahanmuuttajaryhmissä ei ole kyselytutkimuksia (2008). Poikkeuksena tästä ovat Suomen somalit. Muslimienemmistöisestä maasta tulevat henkilöt saattavat olla myös muiden uskontojen edustajia, kuten kristittyjä. Tutkija Tuomas Martikainen arvioi vuoden 2006 muslimien määrän olevan 40 000 henkilöä (Taulukko 2). Vuonna 2011 hän nosti arvion 50 000–60 000 henkilöön. Se vastaa noin yhtä prosenttia väestöstä. Vuonna 2015 Suomen islamilaisen neuvoston puheenjohtajana toimiva Anas Hajjar arvioi, että Suomessa on noin 65 000 muslimia.


title: Islam Suomessa

text: Muslimien määrä ei kasva Suomessa ja muualla Euroopan unionissa, Norjassa ja Sveitsissä vain maahanmuuton myötä. Ennusteiden mukaan muslimien osuus kasvaa Euroopassa 7,4 prosenttiin eli noin puolitoistakertaiseksi vuoteen 2050 mennessä, vaikka maahanmuutto loppuisi kokonaan. Tämä johtuu siitä, että muslimit ovat keskimäärin eurooppalaisia nuorempia ja saavat keskimäärin enemmän lapsia. Jos maahanmuutto puolestaan jatkuu nykyisen kaltaisena, eli turvapaikanhakijoita saapuu Eurooppaan jatkossakin yhtä paljon kuin vuosina 2014–2016 ja heidän uskonnollinen jakaumansa pysyy samanlaisena, niin muslimien osuus voi kasvaa 14 prosenttiin eli lähes kolminkertaistua nykyisestä.


title: Islam Suomessa

text: Islamilaisessa arvomaailmassa vaikuttaa uskonnollinen laki eli šaria. Sen piiriin kuuluvat siviili- ja rikosoikeuden lisäksi rituaalipuhtauteen ja yleiseen moraaliin liittyviä kysymyksiä. Monet säädöksistä ovat yksityisasioita, jotka eivät liity maalliseen lainsäädäntöön eivätkä ole ristiriidassa sen kanssa. Suurimmat jännitteet islamin lain ja maallisen lain välillä syntyvät perintö- ja perheoikeudessa.


title: Islam Suomessa

text: Kristiina Kouros tutki vuonna 2007 islamilaisen perhelainsäädännön ja Suomen lain suhdetta haastattelemalla 75 muslimitaustaista henkilöä. Ääripäissä olivat islamilaisen lain ”puhtaat kannattajat”, joita oli yksi prosentti. Vastaavasti toisessa päässä ”puhtaita kieltäjiä” oli 20 prosenttia. Yleisesti ottaen muslimi-identiteetistä haluttiin pitää kiinni, mutta käytännön ratkaisuissa toimii Suomen lainsäädäntö.


title: Islam Suomessa

text: Toinen huomio tutkimuksessa oli, että sekä šaria että Suomen lainsäädäntö tunnettiin varsin heikosti. Tutkimuksen väite, että islamilainen perhelainsäädäntö muodostaa muslimin identiteetin kovan ytimen, ei saanut tukea vastaajilta. Vastauksissa oli viitteitä euroislamilaisesta ajattelutavasta, jossa halutaan olla muslimeja, mutta hyväksytään asuinmaan arvot ja tavat. Tämä ei välttämättä ollut helppoa usealle vastaajalle.


title: Islam Suomessa

text: Suomen islamilaisen yhdyskunnan imaamin Anas Hajjarin mukaan muslimi saa kääntyä pois islamista eikä häntä saa uhkailla, vaikka sharian mukaan siitä rangaistuksena on kuolema. Eroaminen islamista voi silti olla "samalla tavalla rankka paikka kuin Jehovan todistajuudesta tai vanhoillislestadiolaisuudesta irtaantuminen", Uskontojen uhrien tuki ry:n toiminnanjohtaja toteaa. Monelle vanhemmat, sisarukset tai ystävät ovat suuttuneet, toiset teeskentelevät olevansa yhä uskossa.


title: Islam Suomessa

text: Suomalainen koomikko Fathi Ahmed on julkisesti eronnut islamista. Salaa uskostaan luopunut naiskaksikko perusti vuonna 2015 Suomen ex-muslimit -blogin.


title: Protonin hajoaminen

text: Protonin hajoaminen on hypoteettinen radioaktiivinen hajoamisen muoto, jossa protoni hajoaa kevyemmiksi alkeishiukkasiksi. Hajoamista ei ole toistaiseksi havaittu kokeellisesti, eikä sen olemassaolosta ole varmuutta.


title: Protonin hajoaminen

text: Hiukkasfysiikan standardimallin mukaan protonit eivät hajoa, sillä baryoniluku säilyy kaikissa vuorovaikutuksissa. Protonit ovat kaikkein kevyimpiä eli vähiten energeettisiä baryoneja, joten ne ovat vakaita hiukkasia.